Avis juridique important

|

32003D0646

2003/646/ΕΚ: Απόφαση του Συμβουλίου, της 12ης Σεπτεμβρίου 2003, για εφαρμογή του άρθρου 2 παράγραφος 3 του κανονισμού (EK) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και την κατάργηση της απόφασης 2003/480/ΕΚ

Επίσημη Εφημερίδα αριθ. L 229 της 13/09/2003 σ. 0022 - 0023

Απόφαση του Συμβουλίουτης 12ης Σεπτεμβρίου 2003για εφαρμογή του άρθρου 2 παράγραφος 3 του κανονισμού (EK) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και την κατάργηση της απόφασης 2003/480/ΕΚ(2003/646/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τον κανονισμό (ΕΚ) αριθ. 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας(1), και ιδίως το άρθρο 2 παράγραφος 3,Εκτιμώντας τα ακόλουθα:(1) Στις 27 Ιουνίου 2003, το Συμβούλιο εξέδωσε την απόφαση 2003/480/ΕΚ για την εφαρμογή του άρθρου 2 παράγραφος 3 του κανονισμού (EK) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση της απόφασης 2002/974/ΕΚ(2).(2) Είναι ευκταίο να εγκριθεί ενημερωμένος κατάλογος προσώπων, ομάδων και οντοτήτων στα οποία εφαρμόζεται ο προαναφερόμενος κανονισμός,ΑΠΟΦΑΣΙΖΕΙ:Άρθρο 1Ο κατάλογος που προβλέπεται στο άρθρο 2 παράγραφος 3 του κανονισμού (EK) αριθ. 2580/2001 έχει ως εξής:1. ΠΡΟΣΩΠΑ1. ABOU, Rabah Naami (γνωστός και ως Naami Hamza, Mihoubi Faycal, Fellah Ahmed ή Dafri Rèmi Lahdi) γεννηθείς την 1.2.1966 στο Αλγέρι της Αλγερίας (Μέλος της al-Takfir και al-Hijra)2. ABOUD, Maisi (γνωστός και ως Abderrahmane ο Ελβετός) γεννηθείς στις 17.10.1964 στο Αλγέρι της Αλγερίας (Μέλος της al-Takfir και al-Hijra)3. AL-MUGHASSIL, Ahmad Ibrahim (γνωστός και ως ABU OMRAN ή ως AL-MUGHASSIL, Ahmed Ibrahim) γεννηθείς στις 26.6.1967 στο Qatif-Bab al Shamal Σαουδικής Αραβίας· υπήκοος Σαουδικής Αραβίας4. AL-NASSER, Abdelkarim Hussein Mohamed, γεννηθείς στο Al Ihsa Σαουδικής Αραβίας· υπήκοος Σαουδικής Αραβίας5. AL YACOUB, Ibrahim Salih Mohammed γεννηθείς στις 16.10.1966 στο Tarut Σαουδικής Αραβίας· υπήκοος Σαουδικής Αραβίας6. ARIOUA, Azzedine γεννηθείς στις 20.11.1960 στην Κωνσταντίνη της Αλγερίας (Μέλος της al-Takfir και al-Hijra)7. ARIOUA, Kamel (γνωστός και ως Lamine Kamel) γεννηθείς στις 18.8.1969 στην Κωνσταντίνη της Αλγερίας (Μέλος της al-Takfir και al-Hijra)8. ASLI, Mohamed (γνωστός και ως Dahmane Mohamed) γεννηθείς στις 13.5.1975 στο Ain Taya της Αλγερίας (Μέλος της al-Takfir και al-Hijra)9. ASLI, Rabah γεννηθείς στις 13.5.1975 στο Ain Taya της Αλγερίας (Μέλος της al-Takfir και al-Hijra)10. ATWA, Ali (γνωστός και ως BOUSLIM, Ammar Mansour ή ως SALIM, Hassan Rostom) Λίβανος, γεννηθείς το 1960 στο Λίβανο· υπήκοος Λιβάνου11. DARIB, Noureddine (γνωστός και ως Carreto· γνωστός και ως Zitoun Mourad) γεννηθείς την 1.2.1972 στην Αλγερία (Μέλος της al-Takfir και al-Hijra)12. DJABALI, Abderrahmane (γνωστός και ως Touil) γεννηθείς την 1.6.1970 στην Αλγερία (Μέλος της al-Takfir και al-Hijra)13. EL-HOORIE, Ali Saed Bin Ali (γνωστός και ως AL-HOURI, Ali Saed Bin Ali ή ως EL-HOURI, Ali Saed Bin Ali) γεννηθείς στις 10.7.1965 ή 11.7.1965 στο El Dibabiya Σαουδικής Αραβίας· υπήκοος Σαουδικής Αραβίας14. FAHAS, Sofiane Yacine γεννηθείς στις 10.9.1971 στο Αλγέρι της Αλγερίας (Μέλος της al-Takfir και al-Hijra)15. IZZ-AL-DIN, Hasan (γνωστός και ως GARBAYA, AHMED ή ως SA-ID ή ως SALWWAN, Samir), Λίβανος, γεννηθείς το 1963 στο Λίβανο· υπήκοος Λιβάνου16. LASSASSI, Saber (γνωστός και ως Mimiche) γεννηθείς στις 30.11.1970 στην Κωνσταντίνη της Αλγερίας (Μέλος της al-Takfir και al-Hijra)17. MOHAMMED, Khalid Shaikh (γνωστός και ως ALI, Salem ή ως BIN KHALID, Fahd Bin Abdallah ή ως HENIN, Ashraf Refaat Nabith ή ως WADOOD, Khalid Abdul) γεννηθείς στις 14.4.1965 ή την 1.3.1964 στο Πακιστάν, αριθ. διαβατηρίου 48855518. MOKTARI, Fateh (γνωστός και ως Ferdi Omar) γεννηθείς στις 26.12.1974 στο Hussein Dey της Αλγερίας (Μέλος της al-Takfir και al-Hijra)19. MUGHNIYAH, Imad Fa'iz (γνωστός και ως MUGHNIYAH, Imad Fayiz), Ανώτερος Αξιωματικός Πληροφοριών της ΧΕΖΜΠΟΛΑΧ, γεννηθείς στις 7.12.1962 στο Tayr Dibba Λιβάνου, αριθ. διαβατηρίου 432298 (Λιβάνου)20. NOUARA, Farid γεννηθείς στις 25.11.1973 στο Αλγέρι της Αλγερίας (Μέλος της al-Takfir και al-Hijra)21. RESSOUS, Hoari (γνωστός και ως Hallasa Farid) γεννηθείς στις 11.9.1968 στο Αλγέρι της Αλγερίας (Μέλος της al-Takfir και al-Hijra)22. SEDKAOUI, Noureddine (γνωστός και ως Nounou) γεννηθείς στις 23.6.1963 στο Αλγέρι της Αλγερίας (Μέλος της al-Takfir και al-Hijra)23. SELMANI, Abdelghani (γνωστός και ως Gano) γεννηθείς στις 14.6.1974 στο Αλγέρι της Αλγερίας (Μέλος της al-Takfir και al-Hijra)24. SENOUCI, Sofiane γεννηθείς στις 15.4.1971 στο Hussein Dey της Αλγερίας (Μέλος της al-Takfir και al-Hijra)25. SISON, Jose Maria (γνωστό και ως Armando Liwanag, ή και ως Joma, επικεφαλής του NPA) γεννηθείς στις 8.2.1939 στο Cabugao των Φιλιππίνων26. TINGUALI, Mohammed (γνωστός και ως Mouh di Kouba) γεννηθείς στις 21.4.1964 στη Blida της Αλγερίας (Μέλος της al-Takfir και al-Hijra).2. ΟΜΑΔΕΣ ΚΑΙ ΟΝΤΟΤΗΤΕΣ1. Οργάνωση Abu Nidal (ANO), (γνωστή και ως Επαναστατικό Συμβούλιο Fatah, Αραβικές Επαναστατικές Ταξιαρχίες, Μαύρος Σεπτέμβρης, και Επαναστατική Οργάνωση Σοσιαλιστών Μουσουλμάνων)2. Ταξιαρχία Μαρτύρων του Al-Aqsa3. al-Takfir και al-Hijra4. Aum Shinrikyo (γνωστή και ως AUM, ή ως Aum Υπέρτατη Αλήθεια, ή ως Aleph)5. Babbar Khalsa6. Gama'a al-Islamiyya (Ισλαμική Ομάδα), (γνωστή και ως Al-Gama'a al-Islamiyya, IG)7. Χαμάς (συμπεριλαμβανομένης της οργάνωσης Hamas-Izz al-Din al-Qassem)8. Ίδρυμα Αρωγής και Ανάπτυξης Αγίων Τόπων9. Διεθνής Ομοσπονδία Νεολαίας Σιχ [International Sikh Youth Federation (ISYF)]10. Kahane Chai (Kach)11. Εργατικό Κόμμα του Κουρδιστάν (PKK)12. Lashkar e Tayyaba (LET)/Pashan-e-Ahle Hadis13. Οργάνωση Mujahedin-e Khalq (MEK ή MKO) [εκτός από το "Εθνικό Αντιστασιακό Συμβούλιο του Ιράν" ("National Council of Resistance of Iran" - NCRI)] [γνωστή και ως Εθνικός Απελευθερωτικός Στρατός του Iran (NLA, η μαχόμενη πτέρυγα της MEK), Μουτζαχεντίν του Λαού του Ιράν (PMOI), Εταιρεία Μουσουλμάνων Ιρανών Σπουδαστών]14. Νέος Λαϊκός Στρατός (NPA), Φιλιππίνες, συνδεδεμένος με το Sison José María C (γνωστό και ως Armando Liwanag, ή και ως Joma, επικεφαλής του NPA)15. Παλαιστινιακό Απελευθερωτικό Μέτωπο (Palestine Liberation Front, PLF)16. Παλαιστινιακή Ισλαμική Τζιχάντ (Palestinian Islamic Jihad - PIJ)17. Λαϊκό Μέτωπο για την Απελευθέρωση της Παλαιστίνης (Popular Front for the Liberation of Palestine - PFLP)18. Λαϊκό Μέτωπο για την Απελευθέρωση της Παλαιστίνης - Γενική Διοίκηση (Popular Front for the Liberation of Palestine-General Command (γνωστό ως PFLP-General Command, PFLP-GC)19. Επαναστατικές Ένοπλες Δυνάμεις της Κολομβίας (Fuerzas armadas revolucionarias de Colombia, FARC)20. Επαναστατικός Λαϊκός Απελευθερωτικός Στρατός/Μέτωπο/Κόμμα (Revolutionary Peoples Liberation Army/Front/Party - DHKP/C), (γνωστός ως Devrimci Sol (Επαναστατική Αριστερά), Dev Sol)21. Φωτεινό Μονοπάτι (SL) (Sendero Luminoso)22. Ίδρυμα Al Aqsa (γνωστό και ως Ίδρυμα Al Aqsa Nederland, ή απλώς Al Aqsa Nederland)23. Ενωμένες Δυνάμεις/Ομάδα Αυτοάμυνας Κολομβίας (Autodefensas Unidas de Colombia - AUC).Άρθρο 2Η απόφαση 2003/480/ΕΚ καταργείται.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Η παρούσα απόφαση αρχίζει να παράγει αποτελέσματα την ημέρα της δημοσίευσής της.Βρυξέλλες, 12 Σεπτεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 344 της 28.12.2001, σ. 70.(2) ΕΕ L 160 της 28.6.2003, σ. 81.


               17.10.2017

               EL

               Επίσημη Εφημερίδα της Ευρωπαϊκής Ένωσης

               C 349/116

         P8_TA(2015)0358
   Διορισμός του αναπληρωτή εκτελεστικού διευθυντή του ΕΤΣΕ
   Απόφαση του Ευρωπαϊκού Κοινοβουλίου της 14ης Οκτωβρίου 2015 σχετικά με την πρόταση για τον διορισμό του αναπληρωτή εκτελεστικού διευθυντή του Ευρωπαϊκού Ταμείου Στρατηγικών Επενδύσεων (C8-0305/2015 — 2015/0902(NLE))
   (Έγκριση)
   (2017/C 349/35)

      Το Ευρωπαϊκό Κοινοβούλιο,

               —

               έχοντας υπόψη την πρόταση του διοικητικού συμβουλίου του Ευρωπαϊκού Ταμείου Στρατηγικών Επενδύσεων (ΕΤΣΕ), της 2ας Οκτωβρίου 2015, σχετικά με τον διορισμό του αναπληρωτή εκτελεστικού διευθυντή του (C8-0305/2015),

               —

               έχοντας υπόψη το άρθρο 7 παράγραφος 6 του κανονισμού (ΕΕ) 2015/1017 του Ευρωπαϊκού Κοινοβουλίου και του Συμβουλίου, της 25ης Ιουνίου 2015, για το Ευρωπαϊκό Ταμείο Στρατηγικών Επενδύσεων, τον Ευρωπαϊκό Κόμβο Επενδυτικών Συμβουλών και την Ευρωπαϊκή Πύλη Επενδυτικών Έργων και την τροποποίηση των κανονισμών (ΕΕ) αριθ. 1291/2013 και (ΕΕ) αριθ. 1316/2013 — το Ευρωπαϊκό Ταμείο Στρατηγικών Επενδύσεων (1),

               —

               έχοντας υπόψη τον Κανονισμό του,

               —

               έχοντας υπόψη τις κοινές συνεδριάσεις της Επιτροπής Προϋπολογισμών και της Επιτροπής Οικονομικής και Νομισματικής Πολιτικής σύμφωνα με το άρθρο 55 του Κανονισμού,

               —

               έχοντας υπόψη την έκθεση της Επιτροπής Προϋπολογισμών και της Επιτροπής Οικονομικής και Νομισματικής Πολιτικής (A8-0293/2015),

               Α.

               λαμβάνοντας υπόψη ότι σύμφωνα με το άρθρο 7 παράγραφος 6 του κανονισμού (ΕΕ) 2015/1017, ο εκτελεστικός διευθυντής και ο αναπληρωτής εκτελεστικός διευθυντής του ΕΤΣΕ διορίζονται από την Ευρωπαϊκή Τράπεζα Επενδύσεων (ΕΤΕπ) μετά από έγκριση του Ευρωπαϊκού Κοινοβουλίου, με ανοικτή και διαφανή διαδικασία επιλογής, σύμφωνα με τις διαδικασίες της ΕΤΕπ, κατά τη διάρκεια της οποίας το Ευρωπαϊκό Κοινοβούλιο ενημερώνεται δεόντως και εγκαίρως σε όλα τα στάδια·

               B.

               λαμβάνοντας υπόψη ότι στις 2 Οκτωβρίου 2015 το διοικητικό συμβούλιο του ΕΤΣΕ ενέκρινε πρόταση για τον διορισμό του εκτελεστικού διευθυντή και του αναπληρωτή εκτελεστικού διευθυντή του ΕΤΣΕ, και την διαβίβασε στο Ευρωπαϊκό Κοινοβούλιο·

               Γ.

               λαμβάνοντας υπόψη ότι στις 13 Οκτωβρίου 2015 η Επιτροπή Προϋπολογισμών και η Επιτροπή Οικονομικής και Νομισματικής Πολιτικής διεξήγαγαν ακρόαση με την Iliyana Tsanova, προταθείσα υποψήφια για τη θέση του αναπληρωτή εκτελεστικού διευθυντή του ΕΤΣΕ, κατά την οποία η υποψήφια προέβη σε εναρκτήρια δήλωση και στη συνέχεια απάντησε σε ερωτήσεις των μελών των επιτροπών·

               1.

               εγκρίνει τον διορισμό της Iliyana Tsanova στη θέση του αναπληρωτή εκτελεστικού διευθυντή του ΕΤΣΕ·

               2.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στην Ευρωπαϊκή Τράπεζα Επενδύσεων και στις κυβερνήσεις των κρατών μελών.

      (1)  ΕΕ L 169 της 1.7.2015, σ. 1.


Avis juridique important

|

32003B0408

2003/408/ΕΚ,ΕΚΑΧ,Ευρατόμ: Απόφαση του Ευρωπαϊκού Κοινοβουλίου, της 8ης Απριλίου 2003, σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2001 (Επιτροπή)

Επίσημη Εφημερίδα αριθ. L 148 της 16/06/2003 σ. 0020 - 0020 Επίσημη Εφημερίδα αριθ. 064 E της 12/03/2004 σ. 0197 - 0197

Απόφαση του Ευρωπαϊκού Κοινοβουλίουτης 8ης Απριλίου 2003σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2001 (Επιτροπή)(2003/408/ΕΚ, ΕΚΑΧ, Ευρατόμ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,έχοντας υπόψη τον λογαριασμό διαχείρισης και τον ισολογισμό για το οικονομικό έτος 2001 [SEC(2002) 403 - C5/0239/2002, SEC(2002) 404 - C5-0240/2002, SEC(2002) 405 - C5-0242/2002, SEC(2002) 406 - C5-0241/2002, SEC(2002) 1378 - C5-0087/2003](1),έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2001, συνοδευόμενη από τις απαντήσεις των θεσμικών οργάνων (C5-0538/2002)(2),έχοντας υπόψη τη Δήλωση Αξιοπιστίας όσον αφορά την αξιοπιστία των λογαριασμών και τη νομιμότητα και κανονικότητα των υποκείμενων πράξεων, που χορήγησε το Ελεγκτικό Συνέδριο βάσει του άρθρου 248 της συνθήκης ΕΚ (C5-0538/2002),έχοντας υπόψη τη σύσταση του Συμβουλίου, της 7ης Μαρτίου 2003 (C5-0087/2003)έχοντας υπόψη τα άρθρα 275 και 276 της συνθήκης ΕΚ, το άρθρο 78ζ της συνθήκης ΕΚΑΧ και τα άρθρα 179α και 180β της συνθήκης ΕΚΑΕ,έχοντας υπόψη το δημοσιονομικό κανονισμό της 21ης Δεκεμβρίου 1977, και ιδίως το άρθρο 89, καθώς και τον δημοσιονομικό κανονισμό της 25ης Ιουνίου 2002(3), και ιδίως τα άρθρα 145 έως 147,έχοντας υπόψη το άρθρο 93 και το παράρτημα V του κανονισμού του,έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερόμενων επιτροπών, (Α5-0109/2003),A. λαμβάνοντας υπόψη ότι, σύμφωνα με το άρθρο 275 της συνθήκης ΕΚ, η ευθύνη για την σύνταξη των λογαριασμών εμπίπτει στην Επιτροπή,1. χορηγεί απαλλαγή στην Επιτροπή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2001·2. εγγράφει τις παρατηρήσεις του στο συνοδευτικό ψήφισμα·3. αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, καθώς και στην Ευρωπαϊκή Τράπεζα Επενδύσεων, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).Ο Γενικός ΓραμματέαςJulian PriestleyΟ ΠρόεδροςPat Cox(1) ΕΕ C 296 της 28.11.2002.(2) ΕΕ C 295 της 28.11.2002.(3) ΕΕ L 248 της 16.9.2002, σ. 1.


Avis juridique important

|

31995D0285

95/285/ΕΚ: Απόφαση του Συμβουλίου της 24ης Ιουλίου 1995 για την αποδοχή του ψηφίσματος αριθ. 49 σχετικά με τα βραχυπρόθεσμα μέτρα ασφαλούς και αποτελεσματικής λειτουργίας του καθεστώτος διαμετακόμισης TIR

Επίσημη Εφημερίδα αριθ. L 181 της 01/08/1995 σ. 0032 - 0034

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιουλίου 1995 για την αποδοχή του ψηφίσματος αριθ. 49 σχετικά με τα βραχυπρόθεσμα μέτρα ασφαλούς και αποτελεσματικής λειτουργίας του καθεστώτος διαμετακόμισης TIR (95/285/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,την πρόταση της Επιτροπής,Εκτιμώντας:ότι το ψήφισμα αριθ. 49 περιέχει μέτρα ικανά, αφενός, να εξασφαλίζουν την ορθή εφαρμογή της σύμβασης TIR του 1975 και, αφετέρου, να αποτρέπουν και να εντοπίζουν τις απάτες στις μεταφορές με καθεστώς TIR 7ότι, λόγω του περιεχομένου του, και μέχρι να αναθεωρηθεί η σύμβαση TIR, το εν λόγω ψήφισμα παρουσιάζει πρωταρχικό ενδιαφέρον για την Κοινότητα 7 ότι, κατά συνέπεια, είναι σκόπιμο να γίνει αποδεκτό με άμεση ισχύ,ΑΠΟΦΑΣΙΖΕΙ:Άρθρο 1 Το ψήφισμα αριθ. 49 σχετικά με τα βραχυπρόθεσμα μέτρα ασφαλούς και αποτελεσματικής λειτουργίας του καθεστώτος διαμετακόμισης TIR, που εκδόθηκε στις 3 Μαρτίου 1995 από την ομάδα εργασίας της οικονομικής επιτροπής για την Ευρώπη (ΟΕΕ/ΟΗΕ) για τα τελωνειακά προβλήματα που αφορούν τις μεταφορές, γίνεται αποδεκτό εξ ονόματος της Κοινότητας, με άμεση ισχύ.Το κείμενο του ψηφίσματος επισυνάπτεται στην παρούσα.Άρθρο 2 Ο Πρόεδρος του Συμβουλίου ορίζει το πρόσωπο που είναι αρμόδιο να κοινοποιήσει στον εκτελεστικό γραμματέα της οικονομικής επιτροπής για την Ευρώπη την εκ μέρους της Κοινότητας αποδοχή, με άμεση ισχύ, του ψηφίσματος που αναφέρεται στο άρθρο 1.Βρυξέλλες, 24 Ιουλίου 1995.Για το ΣυμβούλιοΟ ΠρόεδροςP. SOLBES MIRAΒΡΑΧΥΠΡΟΘΕΣΜΑ ΜΕΤΡΑ ΑΣΦΑΛΟΥΣ ΚΑΙ ΑΠΟΤΕΛΕΣΜΑΤΙΚΗΣ ΛΕΙΤΟΥΡΓΙΑΣ ΤΟΥ ΚΑΘΕΣΤΩΤΟΣ ΔΙΑΜΕΤΑΚΟΜΙΣΗΣ TIR Ψήφισμα αριθ. 49 που εκδόθηκε στις 3 Μαρτίου 1995 από την ομάδα εργασίας ΟΕΕ/ΟΗΕ για τα τελωνειακά προβλήματα που αφορούν τις μεταφορέςΨήφισμα αριθ. 49 Η ομάδα εργασίας για τελωνειακά προβλήματα που αφορούν τις μεταφορές,Υπογραμμίζοντας τη σημασία της αρμονικής και αποτελεσματικής λειτουργίας της τελωνειακής σύμβασης σχετικά με τις διεθνείς εμπορευματικές μεταφορές βάσει δελτίων TIR (σύμβαση TIR του 1975) για τη διευκόλυνση των διεθνών μεταφορών και του εμπορίου,Ανησυχώντας για τον αριθμό των κρουσμάτων απάτης και λαθρεμπορίου στο πλαίσιο του συστήματος διαμετακόμισης TIR, που μπορούν να υπονομεύσουν τα μέτρα διευκόλυνσης που προβλέπει η σύμβαση TIR του 1975,Αποφασισμένη να διασφαλίσει το σύστημα διαμετακόμισης TIR που ευνοεί την ανάπτυξη του εμπορίου, και ιδίως τη διεθνή μεταφορά εμπορευμάτων,Πεπεισμένη ότι το σύστημα διαμετακόμισης TIR μπορεί να προστατευθεί μόνο διά κοινής και συντονισμένης δράσης από όλα τα μέρη του (τις τελωνειακές αρχές, τους εθνικούς εγγυοδοτικούς οργανισμούς που αναλαμβάνουν την έκδοση των δελτίων, τη διεθνή ένωση οδικών μεταφορών-IRU και τις ασφαλιστικές εταιρείες) στο πλαίσιο της οποίας είναι απαραίτητη η απεριόριστη ανταταλλαγή πληροφοριών για όλες τις πτυχές του συστήματος,Εν αναμονή της αναθεώρησης της σύμβασης TIR του 1975, αποφασίζει ομόφωνα ότι τα ακόλουθα βραχυπρόθεσμα μέτρα εφαρμόζονται όσο το δυνατόν συντομότερα από τις αρμόδιες αρχές των συμβαλλομένων μερών της σύμβασης TIR του 1975:1. Προκειμένου να διευκολυνθεί ο εντοπισμός των δελτίων TIR που εκφορτώνονται παρανόμως και να επισπευσθεί η διαδικασία εκφόρτωσης, τα συμβαλλόμενα μέρη προσπαθούν να δημιουργήσουν, στο βαθμό που είναι δυνατόν και σύμφωνα με τις εθνικές επιταγές, κεντρικά γραφεία ή κεντρικές διαδικασίες για τη διαχείριση των δελτίων TIR.2. Τα συμβαλλόμενα μέρη θεσπίζουν ταχείες διαδικασίες εκφόρτωσης και έρευνας για τη μεταφορά των ευαίσθητων εμπορευμάτων.3. Τα συμβαλλόμενα μέρη και ο IRU λαμβάνουν ότι τα μέτρα που είναι απαραίτητα για να επαναχρησιμοποιηθούν γρήγορα τα δελτία TIR «Tabac/Alcool», που συνοδεύονται με εγγυήσεις κατ' αποκοπή ποσού το οποίο αντιστοιχεί στα τυχόν έξοδα.4. Μέσω των κατάλληλων εθνικών κανονισμών, τα συμβαλλόμενα μέρη μεριμνούν ώστε τα τελωνεία προορισμού ή εξόδου να αποστέλλουν τα αντίτυπα αριθ. 2 των δελτίων TIR στα κεντρικά γραφεία ή στα τελωνεία αναχώρησης ή εισόδου, όσο το δυνατόν συντομότερα και το αργότερο εντός πέντε εργάσιμων ημερών από τη διεκπεραίωση της πράξης TIR.5. Προκειμένου να διευκολυνθεί ο τελωνειακός έλεγχος των αποστολών καπνού και οινοπνευματωδών, τα συμβαλλόμενη μέρη προσπαθούν να περιορίσουν, στο πλαίσιο των εθνικών διοικητικών πρακτικών τον αριθμό των τελωνείων που είναι εξουσιοδοτημένα να δέχονται τα δελτία TIR «Tabac/Alkool».6. Τα συμβαλλόμενα μέρη φροντίζουν ώστε, στην περίπτωση μεταφοράς καπνού και οινοπνευματωδών ή άλλων ευαίσθητων, κατά την κρίση των αρμόδιων αρχών εμπορευμάτων, να αποστέλλονται αμέσως εκ των προτέρων πληροφορίες σχετικά με τη μεταφορά των εν λόγω εμπορευμάτων, με τελωνειακή σφραγίδα, από το τελωνείο αναχώρησης ή εισόδου στο τελωνείο προορισμού ή εξόδου.7. Σύμφωνα με το άρθρο 20 της σύμβασης TIR του 1975, τα συμβαλλόμενα μέρη καθορίζουν για τα οδικά οχήματα και τα εμπορευματοκιβώτια, στην περίπτωση μεταφοράς με τελωνειακή σφραγίδα καπνού και οινοπνευματωδών καθώς και άλλων ευαίσθητων κατά την κρίση των αρμόδιων αρχών εμπορευμάτων, τις προθεσμίες μεταφοράς και, εφόσον αυτό είναι δυνατό, τα σχετικά δρομολόγια. Τα μέρη αναλαμβάνουν να εφαρμόσουν αμέσως τις κυρώσεις εκ της εθνικής νομοθεσίας τους σε περίπτωση παράβασης των εν λόγω επιταγών.8. Τα συμβαλλόμενα μέρη μεριμνούν για την εφαρμογή του άρθρου 38 της σύμβασης που προβλέπει τη δυνατότητα προσωρινού ή οριστικού αποκλεισμού από τις διευκολύνσεις της σύμβασης TIR του 1975 κάθε προσώπου που διαπράτει σοβαρή παραβίαση της εθνικής νομοθεσίας ή των κανονισμών που εφαρμόζονται στις διεθνείς εμπορευματικές μεταφορές.9. Τα συμβαλλόμενα μέρη λαμβάνουν όλα τα απαραίτητα μέτρα για να αποφύγουν την κλοπή και την παράνομη χρησιμοποίηση των τελωνειακών σφραγίδων και μπορούν να προβλέψουν τη χρησιμοποίηση νέων τεχνικών, όπως τα ειδικά μελάνια ασφαλείας, για την αποτροπή της παραποίησης των τελωνειακών σφραγίδων.10. Τα συμβαλλόμενα ζητούν από τον IRU και τους εθνικούς εγγυοδοτικούς οργανισμούς να εφαρμόζουν με απλότητα τα κριτήρια και τους διοικητικούς ελέγχους ώστε να διασφαλίζουν, στο βαθμό που είναι δυνατό, την αξιοπιστία και την ακεραιότητα των οδικών μεταφορέων.11. Τα συμβαλλόμενα μέρη και τα άλλα μέρη τα οποία αφορά το καθεστώς διαμετακόμισης TIR εντείνουν την ανταλλαγή πληροφοριών σχετικά με το σύστημα διαμετακόμισης TIR, σύμφωνα με την εθνική νομοθεσία. Προς το σκοπό αυτό, ιδρύουν, στο πλαίσιο των αρμοδίων αρχών, κέτρα συντονισμού για την καταπολέμηση της απάτης. Οι διευθύνσεις καθώς και οι αριθμοί τηλεφώνου και τηλεομοιοτυπίας των κέντρων, κοινοποιούνται στη γραμματεία της ΟΕΕ/ΟΗΕ, όσον το δυνατόν συντομότερα, με σκοπό τη δημιουργία διεθνούς καταλόγου.Καλεί τα συμβαλλόμενα μέρη να μελετήσουν με προσοχή τις προτάσεις του IRU σχετικά με τη λειτουργία ηλεκτρονικών συστημάτων ανταλλαγής δεδομένων για τη διαχείριση των δελτίων TIR, τα οποία τους διαβιβάζει η γραμματεία του ΟΕΕ/ΟΗΕ, ενόψει της ενδεχόμενης έγκρισής τους.Καλεί τα συμβαλλόμενα μέρη της σύμβασης TIR του 1975 να κοινοποιήσουν στον εκτελεστικό γραμματέα της οικονομικής επιτροπής για την Ευρώπη των Ηνωμένων Εθνών (ΟΕΕ/ΟΗΕ) πριν από την 1η Ιουνίου 1995, εάν αποδέχονται το παρόν ψήφισμα.Ζητεί από τον εκτελεστικό γραμματέα της οικονομικής επιτροπής για την Ευρώπη των Ηνωμένων Εθνών (ΟΕΕ/ΟΗΕ) να ενημερώσει όλα τα συμβαλλόμενα μέρη της σύμβασης TIR του 1975 για την αποδοχή του παρόντος ψηφίσματος.


title: 2012/526/ΕΕ: Απόφαση του Συμβουλίου, της 24ης Σεπτεμβρίου 2012 , για τον διορισμό ενός τακτικού μέλους από την Εσθονία στην Επιτροπή των Περιφερειών

text:
               28.9.2012

               EL

               Επίσημη Εφημερίδα της Ευρωπαϊκής Ένωσης

               L 263/43

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Σεπτεμβρίου 2012
   για τον διορισμό ενός τακτικού μέλους από την Εσθονία στην Επιτροπή των Περιφερειών
   (2012/526/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της εσθονικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010 το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Έχει κενωθεί μία θέση τακτικού μέλους της Επιτροπής των Περιφερειών λόγω της λήξης της θητείας του κ. Teet KALLASVEE,

         ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο 1
   Διορίζεται ως τακτικό μέλος στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2015:

               —

               ο κ. Georg LINKOV, Mayor of Kärdla.

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 24 Σεπτεμβρίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: 2008/212/ΕΚ: Απόφαση του Συμβουλίου, της 18ης Φεβρουαρίου 2008 , για τις αρχές, τις προτεραιότητες και τις προϋποθέσεις που εμπεριέχονται στην ευρωπαϊκή εταιρική σχέση με την Πρώην Γιουγκοσλαβική Δημοκρατία της Μακεδονίας και για την κατάργηση της απόφασης 2006/57/ΕΚ

text:
               19.3.2008

               EL

               Επίσημη Εφημερίδα της Ευρωπαϊκής Ένωσης

               L 80/32

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Φεβρουαρίου 2008
   για τις αρχές, τις προτεραιότητες και τις προϋποθέσεις που εμπεριέχονται στην ευρωπαϊκή εταιρική σχέση με την Πρώην Γιουγκοσλαβική Δημοκρατία της Μακεδονίας και για την κατάργηση της απόφασης 2006/57/ΕΚ
   (2008/212/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 533/2004 του Συμβουλίου, της 22ας Μαρτίου 2004, για τη σύναψη ευρωπαϊκών εταιρικών σχέσεων στο πλαίσιο της διαδικασίας σταθεροποίησης και σύνδεσης (1) όπως τροποποιήθηκε, και ιδίως το άρθρο 2,
   την πρόταση της Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Συμβούλιο της Θεσσαλονίκης, της 19ης και 20ής Ιουνίου 2003, ενέκρινε τη θέσπιση εταιρικών σχέσεων ως μέσο για την υλοποίηση της ευρωπαϊκής προοπτικής των χωρών των Δυτικών Βαλκανίων.

               (2)

               Ο κανονισμός (ΕΚ) αριθ. 533/2004 προβλέπει ότι το Συμβούλιο αποφασίζει τις αρχές, τις προτεραιότητες και τις προϋποθέσεις που πρέπει να περιέχουν οι εταιρικές σχέσεις, καθώς και κάθε τυχόν μεταγενέστερη προσαρμογή. Ο κανονισμός αυτός ορίζει επίσης ότι η παρακολούθηση της εφαρμογής των εταιρικών σχέσεων διασφαλίζεται με τους μηχανισμούς που έχουν καθιερωθεί στο πλαίσιο της διαδικασίας σταθεροποίησης και σύνδεσης, ιδίως με τις ετήσιες εκθέσεις προόδου.

               (3)

               Στις 17 Δεκεμβρίου 2005, το Ευρωπαϊκό Συμβούλιο χορήγησε στην Πρώην Γιουγκοσλαβική Δημοκρατία της Μακεδονίας καθεστώς υποψήφιας χώρας. Ως εκ τούτου, υποβλήθηκε πρόταση για την τροποποίηση του κανονισμού 533/2004 για την αλλαγή του ονόματος της εταιρικής σχέσης για τη χώρα αυτή από «ευρωπαϊκή εταιρική σχέση» σε «εταιρική σχέση προσχώρησης».

               (4)

               Στις 30 Ιανουαρίου 2006, το Συμβούλιο ενέκρινε τη δεύτερη εταιρική σχέση προσχώρησης με την Πρώην Γιουγκοσλαβική Δημοκρατία της Μακεδονίας (2) μετά την πρόταση που υπέβαλε η Επιτροπή τον Νοέμβριο του 2005.

               (5)

               Στο έγγραφο της Επιτροπής για τη στρατηγική διεύρυνσης και τις κυριότερες προκλήσεις για το διάστημα 2006-2007 αναφερόταν ότι οι εταιρικές σχέσεις θα επικαιροποιούνταν στα τέλη του 2007.

               (6)

               Στις 17 Ιουλίου 2006, το Συμβούλιο εξέδωσε τον κανονισμό (ΕΚ) αριθ. 1085/2006 για τη θέσπιση μηχανισμού προενταξιακής βοήθειας (IPA) (3), με τον οποίον ανανεώνεται το πλαίσιο παροχής χρηματοδοτικής βοήθειας προς χώρες σε προενταξιακό στάδιο.

               (7)

               Είναι συνεπώς σκόπιμο να θεσπιστεί εταιρική σχέση προσχώρησης η οποία επικαιροποιεί την ισχύουσα εταιρική σχέση, προκειμένου να προσδιοριστούν νέες προτεραιότητες για περαιτέρω δράση, με βάση τα πορίσματα της έκθεσης προόδου του 2007 όσον αφορά την προετοιμασία της Πρώην Γιουγκοσλαβικής Δημοκρατίας της Μακεδονίας με στόχο την περαιτέρω ενοποίηση με την Ευρωπαϊκή Ένωση.

               (8)

               Οι αρμόδιες αρχές της Πρώην Γιουγκοσλαβικής Δημοκρατίας της Μακεδονίας, για να προετοιμάσουν την περαιτέρω ενοποίηση με την Ευρωπαϊκή Ένωση, πρέπει να εκπονήσουν σχέδιο με χρονοδιάγραμμα και συγκεκριμένα μέτρα για την υλοποίηση των προτεραιοτήτων της παρούσας εταιρικής σχέσης προσχώρησης.

               (9)

               Η απόφαση 2006/57/ΕΚ πρέπει, συνεπώς, να καταργηθεί,

         ΑΠΟΦΑΣΙΖΕΙ:
   Άρθρο 1
   Οι αρχές, οι προτεραιότητες και οι όροι της εταιρικής σχέσης προσχώρησης με την Πρώην Γιουγκοσλαβική Δημοκρατία της Μακεδονίας παρατίθενται στο παράρτημα.
   Άρθρο 2
   Η εφαρμογή της εταιρικής σχέσης προσχώρησης εξετάζεται μέσω των μηχανισμών που έχουν θεσπιστεί στο πλαίσιο της διαδικασίας σταθεροποίησης και σύνδεσης, ιδίως των ετήσιων εκθέσεων προόδου που υποβάλλει η Επιτροπή.
   Άρθρο 3
   Η απόφαση 2006/57/ΕΚ καταργείται.
   Άρθρο 4
   Η παρούσα απόφαση παράγει αποτελέσματα την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Φεβρουαρίου 2008.

            Για το Συμβούλιο

            Ο Πρόεδρος

         D. RUPEL

      (1)  ΕΕ L 86 της 24.3.2004, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 269/2006 (ΕΕ L 47 της 17.2.2006, σ. 7).

      (2)  Απόφαση 2006/57/ΕΚ του Συμβουλίου, της 30ής Ιανουαρίου 2006, για τις αρχές, τις προτεραιότητες και τις προϋποθέσεις που εμπεριέχονται στην ευρωπαϊκή εταιρική σχέση με την Πρώην Γιουγκοσλαβική Δημοκρατία της Μακεδονίας και για την κατάργηση της απόφασης 2004/518/ΕΚ (ΕΕ L 35 της 7.2.2006, σ. 57).

      (3)  ΕΕ L 210 της 31.7.2006, σ. 82.

      ΠΑΡΑΡΤΗΜΑ
      ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ ΕΥΡΩΠΑΪΚΗ ΕΤΑΙΡΙΚΗ ΣΧΕΣΗ 2007
      1.   ΕΙΣΑΓΩΓΗ
      Το Ευρωπαϊκό Συμβούλιο ενέκρινε τη θέσπιση των εταιρικών σχέσεων ως μέσο για την υλοποίηση της ευρωπαϊκής προοπτικής των χωρών των Δυτικών Βαλκανίων. Η προτεινόμενη εταιρική σχέση προσχώρησης επικαιροποιεί την ευρωπαϊκή εταιρική σχέση του Ιανουαρίου 2006, με βάση τα πορίσματα της έκθεσης προόδου της Επιτροπής του 2007 σχετικά με την Πρώην Γιουγκοσλαβική Δημοκρατία της Μακεδονίας. Σε αυτήν προσδιορίζονται νέες και εναπομένουσες προτεραιότητες για την ανάληψη δράσης. Οι νέες προτεραιότητες είναι προσαρμοσμένες στις ειδικές ανάγκες και στο επίπεδο προπαρασκευής της χώρας και θα επικαιροποιούνται εφόσον κρίνεται αναγκαίο. Αναμένεται από την Πρώην Γιουγκοσλαβική Δημοκρατία της Μακεδονίας να καταρτίσει σχέδιο δράσης με χρονοδιάγραμμα και συγκεκριμένα μέτρα για την υλοποίηση των προτεραιοτήτων της εταιρικής σχέσης προσχώρησης. Επίσης, η εταιρική σχέση παρέχει κατευθύνσεις για τη χρηματοδοτική βοήθεια προς τη χώρα.
      2.   ΑΡΧΕΣ
      Η διαδικασία σταθεροποίησης και σύνδεσης παραμένει το πλαίσιο της ευρωπαϊκής πορείας των χωρών των Δυτικών Βαλκανίων, καθ’ όλη τη διάρκεια μέχρι τη μελλοντική τους προσχώρηση. Οι προτεραιότητες που έχουν προσδιοριστεί για την Πρώην Γιουγκοσλαβική Δημοκρατία της Μακεδονίας αφορούν την ικανότητά της να ανταποκριθεί στα κριτήρια που όρισε το Ευρωπαϊκό Συμβούλιο της Κοπεγχάγης του 1993 και στους όρους που καθορίστηκαν στο πλαίσιο της διαδικασίας σταθεροποίησης και σύνδεσης, κυρίως δε στους όρους που έθεσε το Συμβούλιο με τα συμπεράσματά του της 29ης Απριλίου 1997 και της 21ης και 22ας Ιουνίου 1999, στην τελική διακήρυξη της συνόδου κορυφής του Ζάγκρεμπ της 24ης Νοεμβρίου 2000 και, τέλος, στο θεματολόγιο της Θεσσαλονίκης.
      3.   ΠΡΟΤΕΡΑΙΟΤΗΤΕΣ
      Οι προτεραιότητες που απαριθμούνται στην παρούσα εταιρική σχέση προσχώρησης έχουν επιλεγεί με βάση το σκεπτικό ότι είναι ρεαλιστικό να αναμένεται η υλοποίησή τους ή η επίτευξη ουσιαστικής προόδου προς την κατεύθυνση αυτή από την Πρώην Γιουγκοσλαβική Δημοκρατίας της Μακεδονίας κατά τα προσεχή έτη. Γίνεται διάκριση μεταξύ βραχυπρόθεσμων προτεραιοτήτων, που αναμένεται να υλοποιηθούν εντός ενός ή δύο ετών, και μεσοπρόθεσμων προτεραιοτήτων, που αναμένεται να υλοποιηθούν εντός τριών έως τεσσάρων ετών. Οι προτεραιότητες αφορούν τόσο τη νομοθεσία όσο και την εφαρμογή της.
      Λόγω της ανάγκης καθορισμού προτεραιοτήτων, υπάρχουν σαφώς κι άλλες υποχρεώσεις που θα κληθεί να εκπληρώσει η Πρώην Γιουγκοσλαβική Δημοκρατία της Μακεδονίας οι οποίες ενδέχεται να καταστούν προτεραιότητες στο πλαίσιο τυχόν μελλοντικής εταιρικής σχέσης, λαμβανομένης επίσης υπόψη της μελλοντικής προόδου που θα πραγματοποιήσει η χώρα.
      Όσον αφορά τις βραχυπρόθεσμες προτεραιότητες, οι πιο σημαντικές εξ αυτών έχουν προσδιορισθεί και παρατίθενται όλες μαζί στην αρχή του καταλόγου. Η σειρά παράθεσης των εν λόγω σημαντικότερων προτεραιοτήτων δεν ισοδυναμεί με ιεράρχηση με βάση τη σπουδαιότητά τους.
      3.1.   ΒΡΑΧΥΠΡΟΘΕΣΜΕΣ ΠΡΟΤΕΡΑΙΟΤΗΤΕΣ
      Βασικές προτεραιότητες

                  —

                  Διασφάλιση της ορθής εφαρμογής των υποχρεώσεων που αναλήφθηκαν στο πλαίσιο της συμφωνίας σταθεροποίησης και σύνδεσης.

                  —

                  Ανάπτυξη εποικοδομητικού και ανοιχτού διαλόγου, κυρίως στους τομείς στους οποίους απαιτείται συναίνεση μεταξύ όλων των πολιτικών κομμάτων, στο πλαίσιο των δημοκρατικών θεσμών.

                  —

                  Διασφάλιση αποτελεσματικής εφαρμογής του νόμου περί αστυνομίας.

                  —

                  Παγίωση του ιστορικού επιδόσεων σχετικά με την εφαρμογή των δικαστικών μεταρρυθμίσεων και ενίσχυση της ανεξαρτησίας και της συνολικής ικανότητας του δικαστικού συστήματος. Υλοποίηση της μεταρρύθμισης του συστήματος δίωξης και οριστικοποίηση του διορισμού του δικαστικού συμβουλίου.

                  —

                  Παγίωση του ιστορικού επιδόσεων σχετικά με την εφαρμογή της νομοθεσίας για την καταπολέμηση της διαφθοράς.

                  —

                  Μέριμνα ώστε η πρόσληψη και η εξέλιξη της σταδιοδρομίας των δημόσιων υπαλλήλων να μην υπόκεινται σε παρεμβάσεις πολιτικού χαρακτήρα, περαιτέρω ανάπτυξη αξιοκρατικού συστήματος προαγωγών και πλήρης εφαρμογή του νόμου περί δημοσίων υπαλλήλων.

                  —

                  Μείωση των εμποδίων σχετικά με τη δημιουργία θέσεων απασχόλησης, κυρίως δε αντιμετώπιση της ανεργίας των νέων και της μακροχρόνιας ανεργίας.

                  —

                  Ενίσχυση του γενικού επιχειρηματικού περιβάλλοντος με την περαιτέρω βελτίωση του κράτους δικαίου, την ενίσχυση των ρυθμιστικών και εποπτικών φορέων, την επιτάχυνση των νομικών διαδικασιών και συνέχιση της καταχώρισης δικαιωμάτων ιδιοκτησίας.

            Πολιτικά κριτήρια
      Δημοκρατία και κράτος δικαίου

                  —

                  Στήριξη της εφαρμογής της συμφωνίας-πλαισίου της Οχρίδας με σκοπό, μεταξύ άλλων, την προώθηση της ανάπτυξης κλίματος εμπιστοσύνης μεταξύ των εθνοτήτων.

            Κοινοβούλιο/Εκλογές

                  —

                  Εξασφάλιση ότι όλες οι μελλοντικές εκλογές θα διεξαχθούν σύμφωνα με το εκλογικό σύστημα.

                  —

                  Έκδοση άμεσων αποφάσεων για κάθε τυχόν εκλογική παρατυπία και επιβολή κυρώσεων για την αποτροπή άλλων παρόμοιων περιπτώσεων.

                  —

                  Ενίσχυση της ικανότητας του Κοινοβουλίου, κυρίως με την αύξηση των πόρων του.

            Κυβέρνηση

                  —

                  Ενίσχυση της διαφάνειας και της υποχρέωσης λογοδοσίας των αρχών τοπικής αυτοδιοίκησης. Ιδιαίτερα, ενίσχυση των εσωτερικών και εξωτερικών ελέγχων.

                  —

                  Καθιέρωση ικανοποιητικού επιπέδου είσπραξης των δημοτικών φόρων σε ολόκληρη τη χώρα.

                  —

                  Ανάπτυξη της ικανότητας των δήμων να διαχειρίζονται εκτάσεις δημόσιας ιδιοκτησίας.

                  —

                  Εξασφάλιση επαρκώς στελεχωμένου προσωπικού με επαγγελματική επάρκεια.

            Δημόσια διοίκηση

                  —

                  Καθιέρωση αξιοκρατικού συστήματος εξέλιξης της σταδιοδρομίας για την ανάπτυξη υπεύθυνης, αποτελεσματικής και επαγγελματικής δημόσιας διοίκησης σε κεντρικό και τοπικό επίπεδο.

                  —

                  Διασφάλιση αποτελεσματικής εφαρμογής του κώδικα δεοντολογίας για τους δημόσιους υπαλλήλους.

                  —

                  Ενίσχυση της διοικητικής ικανότητας, κυρίως με την ανάπτυξη της ικανότητας στρατηγικού προγραμματισμού και χάραξης πολιτικής, καθώς και με την ενίσχυση της κατάρτισης, και ανάπτυξη γενικής στρατηγικής για την κατάρτιση των δημοσίων υπαλλήλων.

                  —

                  Αποτελεσματική εφαρμογή των μέτρων που θεσπίστηκαν για τη διασφάλιση της διαφάνειας στο πλαίσιο της διοίκησης, κυρίως κατά τη διαδικασία λήψης αποφάσεων, και περαιτέρω προώθηση της ενεργού συμμετοχής της κοινωνίας των πολιτών.

                  —

                  Συνέχιση της εφαρμογής των μεταρρυθμίσεων όσον αφορά τα όργανα επιβολής του νόμου.

                  —

                  Εξασφάλιση κατάλληλης διοικητικής ικανότητας για τον αποτελεσματικό προγραμματισμό και διαχείριση των πόρων του μηχανισμού προενταξιακής βοήθειας.

            Δικαστικό σύστημα

                  —

                  Περαιτέρω ανάπτυξη της αρχικής και διαρκούς κατάρτισης στη σχολή δικαστών και εισαγγελέων.

                  —

                  Ολοκλήρωση της καθιέρωσης νέων δικαστικών δομών και χορήγηση κατάλληλων πόρων για να εξασφαλιστεί ότι οι δομές αυτές είναι απόλυτα λειτουργικές και να ενισχυθεί η αποτελεσματικότητά τους.

                  —

                  Διασφάλιση ορθής και πλήρους εκτέλεσης των δικαστικών αποφάσεων.

            Πολιτική για την καταπολέμηση της διαφθοράς

                  —

                  Διασφάλιση δέουσας συμμόρφωσης με τις συστάσεις της κρατικής επιτροπής για την καταπολέμηση της διαφθοράς, καθώς και του κρατικού ελεγκτικού συνεδρίου.

                  —

                  Πλήρης εφαρμογή των συστάσεων που διατύπωσε η ομάδα κρατών κατά της διαφθοράς (GRECO).

                  —

                  Ενίσχυση της απαιτούμενης διοικητικής ικανότητας για την εφαρμογή των κανόνων που έχουν θεσπιστεί για τη χρηματοδότηση πολιτικών κομμάτων και εκλογικών εκστρατειών. Επιβολή αποτελεσματικών κυρώσεων σε περίπτωση παράβασης των κανόνων αυτών.

                  —

                  Λήψη ειδικών μέτρων μετά την επανεξέταση της διακριτικής εξουσίας ορισμένων κατηγοριών δημόσιων υπαλλήλων.

                  —

                  Εξασφάλιση της πλήρους εφαρμογής του νόμου για την πρόσβαση του κοινού στην πληροφόρηση.

                  —

                  Περαιτέρω ενίσχυση της συνεργασίας μεταξύ οργανισμών.

            Δικαιώματα του ανθρώπου και προστασία των μειονοτήτων

                  —

                  Εξασφάλιση πλήρους συμμόρφωσης προς την ευρωπαϊκή σύμβαση για τα δικαιώματα του ανθρώπου, τις συστάσεις της επιτροπής για την πρόληψη των βασανιστηρίων καθώς και τη σύμβαση-πλαίσιο για την προστασία των εθνικών μειονοτήτων.

                  —

                  Πλήρης εφαρμογή των κανόνων στον τομέα της δεοντολογίας, του εσωτερικού ελέγχου, των επαγγελματικών προτύπων και των προτύπων για τα δικαιώματα του ανθρώπου σε όλα τα αρμόδια για την επιβολή του νόμου όργανα, καθώς και στο πλαίσιο των δικαστικών και σωφρονιστικών διοικητικών υπηρεσιών, συμπεριλαμβανομένης της συστηματικής κατάρτισης.

                  —

                  Παροχή επαρκών πόρων για τη βελτίωση των συνθηκών στις φυλακές.

                  —

                  Συγκρότηση αποτελεσματικών μηχανισμών για τον εντοπισμό, τη δίωξη και την ποινικοποίηση κάθε μορφής διακρίσεων από κρατικά και μη κρατικά όργανα εις βάρος ατόμων ή ομάδων ατόμων.

                  —

                  Περαιτέρω ενίσχυση της προστασίας των δικαιωμάτων της γυναίκας και του παιδιού.

                  —

                  Αναβάθμιση και εφαρμογή της στρατηγικής για τη δίκαιη εκπροσώπηση των μειονοτικών κοινοτήτων, κυρίως με τη χορήγηση επαρκών πόρων και την επιβολή αποτελεσματικών κυρώσεων σε περίπτωση μη υλοποίησης των καθορισμένων στόχων.

                  —

                  Προώθηση της πρόσβασης μελών ομάδων μειονοτήτων στην εκπαίδευση, τη δικαιοσύνη και την κοινωνική πρόνοια.

            Περιφερειακά θέματα και διεθνείς υποχρεώσεις

                  —

                  Συνέχιση της πλήρους συνεργασίας με το Διεθνές Ποινικό Δικαστήριο για την Πρώην Γιουγκοσλαβία (ΔΠΔΓ) και, εν όψει της ενδεχόμενης επιστροφής φακέλων από το ΔΠΔΓ, εκπλήρωση όλων των απαιτούμενων προϋποθέσεων για την εξασφάλιση της προσήκουσας διαδικασίας.

                  —

                  Συμβολή στην προώθηση της μετάβασης από το σύμφωνο σταθερότητας σε ένα πλαίσιο συνεργασίας πιο περιφερειακού χαρακτήρα και αποτελεσματική εφαρμογή της Συμφωνίας Ελευθέρων Συναλλαγών της Κεντρικής Ευρώπης (CEFTA).

                  —

                  Διασφάλιση σχέσεων καλής γειτονίας, ιδίως με την εντατικοποίηση των προσπαθειών εποικοδομητικής προσέγγισης για την εξεύρεση, κατόπιν διαπραγματεύσεων, αμοιβαίως αποδεκτής λύσης με την Ελλάδα για το ζήτημα του ονόματος, στο πλαίσιο των αποφάσεων 817/93 και 845/93 του Συμβουλίου Ασφαλείας των Ηνωμένων Εθνών, και αποφυγή ενεργειών που θα μπορούσαν να τις επηρεάσουν αρνητικά.

                  —

                  Προώθηση της συνεργασίας με γειτονικές χώρες και διασφάλιση αποτελεσματικής εφαρμογής, ιδίως όσον αφορά τη διασυνοριακή συνεργασία, την καταπολέμηση του οργανωμένου εγκλήματος, την παράνομη διακίνηση και το λαθρεμπόριο, τη δικαστική συνεργασία, τη διαχείριση των συνόρων, την επανεισδοχή και το περιβάλλον.

            Οικονομικά κριτήρια

                  —

                  Συνέχιση της απογραφής γαιών και ακινήτων και στήριξη του κτηματολογίου με σκοπό την ενίσχυση της ασφάλειας δικαίου για τους οικονομικούς φορείς και τη βελτίωση της λειτουργίας μηχανισμών της οικονομίας της αγοράς.

                  —

                  Βελτίωση της αποτελεσματικότητας των δημοσίων υπηρεσιών, κυρίως με την παροχή συμπληρωματικών κονδυλίων για την κατάρτιση και για την αναβάθμιση των υφιστάμενων υποδομών.

            Ικανότητα ανάληψης των υποχρεώσεων του μέλους

            Κεφάλαιο 1: Ελεύθερη κυκλοφορία των εμπορευμάτων

                  —

                  Θέσπιση και εφαρμογή οριζόντιας νομοθεσίας-πλαισίου για την ολοκλήρωση των απαιτούμενων υποδομών και την εξασφάλιση διαχωρισμού καθηκόντων μεταξύ των διαφόρων λειτουργιών (ρύθμισης, τυποποίησης, διαπίστευσης, μετρολογίας, αξιολόγησης της συμμόρφωσης και εποπτείας της αγοράς) για τις διαδικασίες αξιολόγησης της πιστότητας.

                  —

                  Χάραξη συνολικής στρατηγικής με ενδιάμεσους στόχους για την εφαρμογή του κεκτημένου της ΕΕ από τους σχετικούς οριζόντιους φορείς (τυποποίησης, διαπίστευσης, μετρολογίας και εποπτείας της αγοράς) με καθορισμένες ημερομηνίες και σαφείς αρμοδιότητες όσον αφορά τη θέσπιση και την αποτελεσματική εφαρμογή των νομοθετικών μέτρων και την ενίσχυση της διοικητικής ικανότητας στους διάφορους τομείς.

                  —

                  Προετοιμασία σχεδίου δράσης για τη συμμόρφωση με τα άρθρα 28 έως 30 της συνθήκης ΕΚ με ενδιάμεσους στόχους για την εσωτερική αναλυτική εξέταση της εθνικής νομοθεσίας και των εθνικών πρακτικών, για την καθιέρωση ρητρών αμοιβαίας αναγνώρισης και για τις απαιτούμενες συνακόλουθες τροποποιήσεις.

                  —

                  Επίσπευση του ρυθμού υιοθέτησης των ευρωπαϊκών προτύπων και εντατικοποίηση των προσπαθειών που καταβάλλονται για να καταστεί η χώρα πλήρες μέλος των ευρωπαϊκών οργανισμών τυποποίησης.

            Κεφάλαιο 3: Δικαίωμα εγκατάστασης και ελευθερία παροχής υπηρεσιών

                  —

                  Κατάργηση των εμποδίων που εξακολουθούν να αντιμετωπίζουν φυσικά ή νομικά πρόσωπα της ΕΕ σε ό,τι αφορά την εγκατάστασή τους και την παροχή διασυνοριακών υπηρεσιών.

                  —

                  Καθιέρωση διάκρισης στη νομοθεσία μεταξύ υπηρεσιών παρεχόμενων από μόνιμη εγκατάσταση και υπηρεσιών παρεχόμενων σε προσωρινή βάση.

            Κεφάλαιο 4: Ελεύθερη κυκλοφορία των κεφαλαίων

                  —

                  Περαιτέρω ενίσχυση του πλαισίου καταπολέμησης της νομιμοποίησης εσόδων από παράνομες δραστηριότητες, ιδίως με την ευαισθητοποίηση των οργανισμών που είναι αρμόδιοι για την παροχή πληροφοριών και με τη δημιουργία αξιόπιστου ιστορικού επιβολής των κανόνων αυτών από τους σχετικούς οργανισμούς. Ενίσχυση της ικανότητας και ανταλλαγή πληροφοριών μεταξύ οργανισμών.

                  —

                  Πραγματοποίηση προόδου όσον αφορά την κατάργηση των περιορισμών που εξακολουθούν να υφίστανται όσον αφορά την κυκλοφορία των κεφαλαίων.

            Κεφάλαιο 5: Δημόσιες συμβάσεις

                  —

                  Ενίσχυση της επιτροπής καταγγελιών, με σκοπό την ανάπτυξη αποτελεσματικού συστήματος παροχής έννομης προστασίας.

            Κεφάλαιο 6: Εταιρικό δίκαιο

                  —

                  Ανάπτυξη αποτελεσματικών και ανεξάρτητων συστημάτων διασφάλισης της ποιότητας και συστημάτων δημόσιας εποπτείας για τους ορκωτούς ελεγκτές και τις ελεγκτικές εταιρείες. Ενίσχυση των σχετικών διοικητικών ικανοτήτων.

            Κεφάλαιο 7: Νομοθεσία περί διανοητικής ιδιοκτησίας

                  —

                  Προετοιμασία εθνικής στρατηγικής και σχεδίου δράσης για την ανάπτυξη των απαιτούμενων ικανοτήτων για την εφαρμογή και την επιβολή του κεκτημένου της ΕΕ σε κάθε τομέα που καλύπτεται από το παρόν κεφάλαιο, με ιδιαίτερη επικέντρωση στην ανάγκη παροχής εξειδικευμένης επαγγελματικής κατάρτισης στα όργανα επιβολής του νόμου, στους δικαστές, στους εισαγγελείς και στους τελωνειακούς υπαλλήλους.

                  —

                  Ανάπτυξη εκστρατειών για την ενημέρωση του κοινού και βελτίωση της συνεργασίας μεταξύ των οργάνων επιβολής του νόμου και όλων των ενδιαφερόμενων φορέων.

            Κεφάλαιο 8: Πολιτική ανταγωνισμού

                  —

                  Δημιουργία αξιόπιστου ιστορικού όσον αφορά την επιβολή του νόμου στον τομέα της αντιμονοπωλιακής νομοθεσίας και επικέντρωση της προσοχής στις σοβαρότερες παραβάσεις της νομοθεσίας περί ανταγωνισμού.

                  —

                  Καθιέρωση αποτελεσματικών εκ των προτέρων ελέγχων των κρατικών ενισχύσεων.

                  —

                  Ενίσχυση της διοικητικής ικανότητας της Επιτροπής Προστασίας του Ανταγωνισμού και διάθεση επαρκούς προϋπολογισμού και προσωπικού.

                  —

                  Πλήρης εξασφάλιση διαφανούς και αμερόληπτης εφαρμογής της νομοθεσίας περί ανταγωνισμού.

            Κεφάλαιο 9: Χρηματοπιστωτικές υπηρεσίες

                  —

                  Ενίσχυση της νομοθεσίας και του εποπτικού πλαισίου του χρηματοπιστωτικού τομέα, συμπεριλαμβανομένων των εκτελεστικών μέτρων, ιδίως όσον αφορά τον ασφαλιστικό τομέα και τον τομέα της αγοράς κινητών αξιών.

                  —

                  Λήψη μέριμνας για να εξασφαλιστεί ότι η ανεξάρτητη εποπτική αρχή στον ασφαλιστικό τομέα είναι λειτουργική και ότι διαθέτει κατάλληλο προσωπικό.

            Κεφάλαιο 10: Κοινωνία της πληροφορίας και μέσα μαζικής ενημέρωσης

                  —

                  Λήξη της παραβίασης της Συμφωνίας Σταθεροποίησης και Σύνδεσης με τη λήψη όλων των απαιτούμενων μέτρων για την ελευθέρωση του τομέα των ηλεκτρονικών επικοινωνιών, ιδίως με τη θέσπιση όλου του απαιτούμενου παραγώγου δικαίου και με την περαιτέρω ενίσχυση των ρυθμιστικών αρχών.

                  —

                  Θέσπιση διασφαλίσεων στον τομέα του ανταγωνισμού για φορείς με σημαντική ισχύ στην αγορά.

                  —

                  Ενίσχυση της ανεξαρτησίας και της διοικητικής ικανότητας των κανονιστικών αρχών όσον αφορά τον τομέα των ηλεκτρονικών επικοινωνιών και των μέσων μαζικής ενημέρωσης.

                  —

                  Εξασφάλιση σταθερής και αειφόρου πηγής χρηματοδότησης του δημόσιου ραδιοτηλεοπτικού φορέα και του ραδιοτηλεοπτικού συμβουλίου.

            Κεφάλαιο 11: Γεωργία και ανάπτυξη της υπαίθρου

                  —

                  Επίσπευση της καταχώρισης των γεωργικών γαιών στο κτηματολόγιο.

                  —

                  Εξασφάλιση της συγκέντρωσης και της επεξεργασίας έγκυρων και αξιόπιστων γεωργικών δεδομένων

                  —

                  Συνέχιση των προετοιμασιών για τη σύσταση αποτελεσματικών και οικονομικά υγιών οργανισμών πληρωμής για τη διαχείριση και τον έλεγχο των γεωργικών κονδυλίων, σύμφωνα με τις απαιτήσεις της ΕΕ και τα διεθνή πρότυπα ελέγχου.

            Κεφάλαιο 12: Ασφάλεια τροφίμων, κτηνιατρική και φυτοϋγειονομική πολιτική

                  —

                  Περαιτέρω ευθυγράμμιση της νομοθεσίας με το κεκτημένο της ΕΕ στον κτηνιατρικό και φυτοϋγειονομικό τομέα και επικέντρωση σε νομοθεσία-πλαίσιο συμβατή με το κεκτημένο της ΕΕ.

                  —

                  Συνέχιση της ενίσχυσης της ικανότητας της κτηνιατρικής υπηρεσίας, τόσο σε κεντρικό όσο και σε τοπικό επίπεδο, με σκοπό τη δημιουργία συστήματος ελέγχου συμβατού με τους μηχανισμούς της ΕΕ, ιδίως για τους ελέγχους των εισαγωγών.

                  —

                  Διασφάλιση του επιχειρησιακού χαρακτήρα του συστήματος ταυτοποίησης βοοειδών και καταγραφής των μετακινήσεών τους και έναρξη λειτουργίας συστήματος ταυτοποίησης χοιροειδών, προβατοειδών και αιγοειδών.

                  —

                  Περαιτέρω ευθυγράμμιση του συστήματος υγειονομικού ελέγχου των ζώων με τις νομοθετικές και θεσμικές απαιτήσεις της ΕΕ, καθώς και με τα σχέδια επείγουσας επέμβασης όσον αφορά τις ασθένειες που πρέπει υποχρεωτικά να δηλώνονται.

                  —

                  Εκτίμηση της συμμόρφωσης των γεωργοδιατροφικών μονάδων με τις απαιτήσεις της ΕΕ, που θα χρησιμεύσει ως βάση για τον μελλοντικό εκσυγχρονισμό τους.

            Κεφάλαιο 14: Πολιτική μεταφορών

                  —

                  Συνέχιση της εφαρμογής του μνημονίου συμφωνίας για την ανάπτυξη του Κύριου Δικτύου Περιφερειακών Μεταφορών Νοτιοανατολικής Ευρώπης και ενίσχυση της συνεργασίας με το Παρατηρητήριο Μεταφορών Νοτιοανατολικής Ευρώπης.

                  —

                  Συνέχιση της εναρμόνισης με το κεκτημένο της ΕΕ στον τομέα των οδικών μεταφορών, ιδίως όσον αφορά τη μεταφορά επικίνδυνων εμπορευμάτων, την πρόσβαση στην αγορά, τις κοινωνικές συνθήκες, την εφαρμογή του ψηφιακού ταχογράφου και τη βελτίωση της οδικής ασφάλειας.

                  —

                  Στον σιδηροδρομικό τομέα, σύσταση ρυθμιστικού οργάνου ανεξάρτητου από τον διευθυντή υποδομών και τις σιδηροδρομικές επιχειρήσεις, δημιουργία αρχής ασφάλειας αρμόδιας για την έκδοση πιστοποιητικών ασφάλειας και ευθυγράμμιση της νομοθεσίας με τους κανόνες της ΕΕ στον τομέα της σιδηροδρομικής μεταφοράς επικίνδυνων εμπορευμάτων. Εξασφάλιση οικονομικής σταθερότητας με την παροχή αντισταθμίσεων σχετικά με τις υποχρεώσεις παροχής δημόσιας υπηρεσίας στον τομέα της μεταφοράς επιβατών και με τη μείωση των χρεών.

                  —

                  Υλοποίηση των δεσμεύσεων που αναλήφθηκαν στο πλαίσιο του πρώτου μεταβατικού σταδίου της ευρωπαϊκής συμφωνίας για τη δημιουργία κοινού εναέριου χώρου, συμπεριλαμβανομένης της εφαρμογής της σχετικής νομοθεσίας στον τομέα των αεροπορικών μεταφορών.

                  —

                  Ενίσχυση της διοικητικής ικανότητας της υπηρεσίας πολιτικής αεροπορίας.

            Κεφάλαιο 15: Ενέργεια

                  —

                  Περαιτέρω εναρμόνιση της νομοθεσίας με το κεκτημένο της ΕΕ στους τομείς της εσωτερικής αγοράς ηλεκτρικής ενέργειας και φυσικού αερίου, της ενεργειακής απόδοσης και των ανανεώσιμων πηγών ενέργειας, με σκοπό το σταδιακό άνοιγμα της αγοράς ενέργειας στον ανταγωνισμό.

                  —

                  Περαιτέρω ενίσχυση της ανεξαρτησίας της ρυθμιστικής επιτροπής ενέργειας.

                  —

                  Εκπλήρωση των υποχρεώσεων που απορρέουν από τη συνθήκη για την Ενεργειακή Κοινότητα σε σχέση με την πλήρη εφαρμογή του κεκτημένου της ΕΕ για την εσωτερική αγορά φυσικού αερίου και ηλεκτρικής ενέργειας και για τις διασυνοριακές ανταλλαγές ηλεκτρικής ενέργειας.

                  —

                  Ενίσχυση της διοικητικής ικανότητας σε όλους τομείς ενέργειας, ιδίως δε του οργανισμού ενέργειας στον τομέα της ενεργειακής απόδοσης και των ανανεώσιμων πηγών ενέργειας.

                  —

                  Κατασκευή κατάλληλου χώρου αποθήκευσης ραδιενεργών υλικών.

                  —

                  Εξασφάλιση της δέουσας και ανεξάρτητης λειτουργίας της διεύθυνσης ακτινοπροστασίας.

            Κεφάλαιο 16: Φορολογία

                  —

                  Βελτίωση της διοικητικής ικανότητας για την εφαρμογή της φορολογικής νομοθεσίας και την καταπολέμηση της φοροδιαφυγής.

                  —

                  Λήψη επειγόντων διαρθρωτικών μέτρων για τη μεταρρύθμιση της πολιτικής ελέγχου και τη βελτίωση της ικανότητας ελέγχου.

                  —

                  Ανάπτυξη στρατηγικής ελέγχου και κατάλληλων συστημάτων πληροφορικής.

                  —

                  Ανάληψη δέσμευσης για την τήρηση των αρχών του κώδικα δεοντολογίας σχετικά με τη φορολόγηση των επιχειρήσεων και διασφάλιση ότι τα νέα φορολογικά μέτρα είναι συμβατά με τις αρχές αυτές.

            Κεφάλαιο 18: Στατιστικές

                  —

                  Ενίσχυση της ικανότητας της εθνικής στατιστικής υπηρεσίας, ώστε να εξασφαλιστεί η έγκαιρη διεξαγωγή της επόμενης απογραφής πληθυσμού και να καταστεί δυνατή η συνεχής ανάπτυξη των εθνικών λογαριασμών και των συναφών στατιστικών. Ιδιαίτερα, αντιμετώπιση των υφιστάμενων ελλείψεων κατά τη συγκέντρωση και την επεξεργασία στατιστικών στον τομέα της γεωργίας και των επιχειρήσεων σύμφωνα με τα πρότυπα και τη μεθοδολογία της ΕΕ και αύξηση της γνωστοποίησης στατιστικών στοιχείων στην Eurostat.

                  —

                  Ολοκλήρωση της κατάρτισης του στατιστικού μητρώου επιχειρήσεων και του μητρώου γεωργικών εκμεταλλεύσεων, περιλαμβανομένων διαδικασιών διασφάλισης ότι τα μητρώα περιέχουν επικαιροποιημένες πληροφορίες.

            Κεφάλαιο 19: Απασχόληση και κοινωνικές πολιτικές

                  —

                  Συνέχιση της μεταφοράς του κεκτημένου της ΕΕ και ενίσχυση των σχετικών διοικητικών και εκτελεστικών δομών, περιλαμβανομένης και της επιθεώρησης εργασίας.

                  —

                  Εξασφάλιση της διοικητικής ικανότητας εφαρμογής πολιτικών κοινωνικής ένταξης και κοινωνικής προστασίας.

                  —

                  Εξασφάλιση λειτουργικού και αντιπροσωπευτικού κοινωνικού διαλόγου.

                  —

                  Καταβολή πρόσθετων προσπαθειών για τη βελτίωση της κατάστασης ατόμων με αναπηρία.

            Κεφάλαιο 20: Επιχειρήσεις και βιομηχανική πολιτική

                  —

                  Προσδιορισμός και εφαρμογή βιομηχανικής στρατηγικής για την ανάπτυξη και την καινοτομία.

                  —

                  Καθιέρωση συστηματικής αξιολόγησης του αντίκτυπου των νέων κανονισμών για τις επιχειρήσεις.

                  —

                  Ενίσχυση των πόρων της υπηρεσίας και του οργανισμού για τις ΜΜΕ και διασφάλιση της εφαρμογής της στρατηγικής και του σχεδίου δράσης για τις ΜΜΕ καθώς και του ευρωπαϊκού χάρτη για τις μικρές επιχειρήσεις.

                  —

                  Καταβολή περαιτέρω προσπαθειών για τις νομοθετικές απλουστεύσεις, τις «ταχείες νομοθετικές περικοπές» και τη μείωση των γραφειοκρατικών φραγμών σχετικά με την επιχειρηματική δραστηριότητα. Καθιέρωση αξιολογήσεων για τις ρυθμιστικές επιπτώσεις.

            Κεφάλαιο 22: Περιφερειακή πολιτική και συντονισμός των διαρθρωτικών μέσων

                  —

                  Ενίσχυση της θέσπισης θεσμικών δομών και ενδυνάμωση της διοικητικής ικανότητας στον τομέα προγραμματισμού, εκπόνησης έργων, παρακολούθησης, αξιολόγησης, δημοσιονομικής διαχείρισης και ελέγχου, ιδίως στο επίπεδο των αρμοδίων υπουργείων, με σκοπό την υλοποίηση προενταξιακών προγραμμάτων της ΕΕ ως προετοιμασία για την εφαρμογή της κοινοτικής πολιτικής συνοχής.

                  —

                  Οριστικοποίηση της εθνικής στρατηγικής περιφερειακής ανάπτυξης.

            Κεφάλαιο 23: Δικαιοσύνη και θεμελιώδη δικαιώματα

                  —

                  Εφαρμογή της εθνικής νομοθεσίας για την προστασία δεδομένων προσωπικού χαρακτήρα. Υπογραφή και κύρωση του πρωτοκόλλου της σύμβασης του Συμβουλίου της Ευρώπης για την προστασία των ατόμων σχετικά με την αυτοματοποιημένη επεξεργασία πληροφοριών προσωπικού χαρακτήρα όσον αφορά τις εποπτικές αρχές και τη διασυνοριακή ροή δεδομένων.

                  —

                     Σχετικά με άλλες προτεραιότητες, βλ. την ενότητα περί πολιτικών κριτηρίων.

            Κεφάλαιο 24: Δικαιοσύνη, ελευθερία και ασφάλεια

                  —

                  Περαιτέρω εφαρμογή του σχεδίου δράσης για την ολοκληρωμένη διαχείριση των συνόρων, ανάπτυξη των κυριότερων βάσεων δεδομένων για τη διαχείριση των συνόρων και διασφάλιση της διασύνδεσής τους, εκσυγχρονισμός του εξοπλισμού για την ανάλυση των εγγράφων και την επιτήρηση των συνόρων, εξασφάλιση αποτελεσματικής εφαρμογής των απαιτήσεων για την παράδοση ταξιδιωτικών εγγράφων και δελτίων ταυτότητας υψηλής ποιότητας και πρόβλεψη περαιτέρω κατάρτισης για το προσωπικό.

                  —

                  Παροχή επαρκούς χρηματοδότησης και κατάρτισης για τη μεταρρύθμιση της αστυνομίας, ενίσχυση της συνεργασίας και του συντονισμού τόσο μεταξύ των αστυνομικών οργάνων όσο και μεταξύ της αστυνομίας και άλλων οργάνων επιβολής του νόμου και ενδυνάμωση της συνεργασίας μεταξύ της εγκληματολογικής αστυνομίας και της εισαγγελικής αρχής.

                  —

                  Ανάπτυξη και εφαρμογή συνολικής στρατηγικής για τους ανθρώπινους πόρους και στρατηγικής κατάρτισης για την αστυνομία και αναβάθμιση του σχετικού εξοπλισμού.

                  —

                  Περαιτέρω ενίσχυση της καταπολέμησης του οργανωμένου εγκλήματος, κυρίως με τη βελτίωση της χρήσης ειδικών μέσων διερεύνησης και με την επίσπευση της έκδοσης και εκτέλεσης διεθνών ενταλμάτων σύλληψης (περιλαμβανομένης της ηλεκτρονικής εγκληματικότητας, με ιδιαίτερη προσοχή στην παιδική πορνογραφία) και δημιουργία ολοκληρωμένου συστήματος πληροφοριών διοργανικής χρήσης με σκοπό την καταπολέμηση του οργανωμένου εγκλήματος, καθώς και της διακίνησης ανθρώπων, όπλων και ναρκωτικών.

                  —

                  Ενίσχυση των προσπαθειών για την εφαρμογή του σχεδίου δράσης για την καταπολέμηση της διακίνησης ανθρώπων και της ικανότητας διερεύνησης εγκληματικών δραστηριοτήτων στον τομέα της πληροφορικής.

                  —

                  Εφαρμογή της συμφωνίας επανεισδοχής μεταξύ EΚ/Πρώην Γιουγκοσλαβικής Δημοκρατίας της Μακεδονίας και διεξαγωγή διαπραγματεύσεων για τις συμφωνίες επανεισδοχής με τις χώρες καταγωγής των διερχόμενων μεταναστών.

                  —

                  Ενίσχυση της διαδικασίας καθιέρωσης νομικών μέσων για την εξασφάλιση των δικαιωμάτων των ατόμων που χρήζουν (διεθνούς) προστασίας.

                  —

                  Εξασφάλιση της ευθυγράμμισης της νομοθεσίας περί ασύλου και περί αλλοδαπών με το σχετικό κεκτημένο της ΕΕ.

            Κεφάλαιο 25: Επιστήμη και έρευνα

                  —

                  Ενίσχυση της ικανότητας έρευνας και τεχνολογικής ανάπτυξης, με στόχο την επιτυχή συμμετοχή στα κοινοτικά προγράμματα-πλαίσια.

                  —

                  Έναρξη σχεδιασμού ολοκληρωμένης πολιτικής έρευνας και λήψη μέτρων για την ενσωμάτωση στον Ευρωπαϊκό Χώρο Έρευνας.

            Κεφάλαιο 26: Εκπαίδευση και πολιτισμός

                  —

                  Ολοκλήρωση του νομοθετικού και διοικητικού πλαισίου για τη διαχείριση των προγραμμάτων «Δια βίου μάθηση» και «Νεολαία εν δράσει» και ενίσχυση των οργάνων εφαρμογής.

            Κεφάλαιο 27: Περιβάλλον

                  —

                  Συνέχιση της ευθυγράμμισης της νομοθεσίας με το κεκτημένο της ΕΕ, ιδίως στους τομείς της ποιότητας του αέρα, της διαχείρισης των αποβλήτων και της ποιότητας του νερού, και ουσιαστική ενίσχυση της εφαρμογής της νομοθεσίας και των περιβαλλοντικών ελέγχων.

                  —

                  Ενίσχυση της επιθεώρησης περιβάλλοντος και άλλων εκτελεστικών οργάνων, δημιουργία αξιόπιστου ιστορικού επιβολής του νόμου και διασφάλιση ότι η επιβολή των προστίμων και των λοιπών κυρώσεων εφαρμόζεται αποτελεσματικά και με αποτρεπτικά αποτελέσματα.

                  —

                  Ενίσχυση της διοικητικής ικανότητας σε εθνικό και τοπικό επίπεδο και βελτίωση του συντονισμού μεταξύ διοικητικών φορέων αρμόδιων για περιβαλλοντικά θέματα.

                  —

                  Εκπόνηση στρατηγικών σχεδίων, καθώς και οικονομικών στρατηγικών, και χάραξη εθνικής στρατηγικής και εθνικού προγράμματος για τη διαχείριση των αποβλήτων.

                  —

                  Χάραξη στρατηγικής περιβαλλοντικών επενδύσεων με βάση τις εκτιμήσεις του κόστους ευθυγράμμισης.

                  —

                  Ενσωμάτωση απαιτήσεων περιβαλλοντικής προστασίας σε άλλες τομεακές πολιτικές, ιδίως μέσω ανάπτυξης αξιολογήσεων περιβαλλοντικής επίπτωσης.

                  —

                  Αύξηση των επενδύσεων σε περιβαλλοντικές υποδομές, με ιδιαίτερη έμφαση στα συστήματα συλλογής και επεξεργασίας των λυμάτων, στην παροχή πόσιμου νερού και στην αντιμετώπιση της ατμοσφαιρικής ρύπανσης και στη διαχείριση των αποβλήτων.

            Κεφάλαιο 29: Τελωνειακή ένωση

                  —

                  Αύξηση της διοικητικής ικανότητας για την εφαρμογή της τελωνειακής νομοθεσίας και την καταπολέμηση των διασυνοριακών εγκλημάτων.

                  —

                  Περαιτέρω εναρμόνιση της νομοθεσίας και των διαδικασιών με το κεκτημένο της ΕΕ, ιδίως στον τομέα της διαμετακόμισης και της κατανομής των δασμολογικών ποσοστώσεων.

                  —

                  Ευθυγράμμιση της νομοθεσίας σχετικά με τις ζώνες τεχνολογικής/βιομηχανικής ανάπτυξης με το αντίστοιχο κεκτημένο της ΕΕ.

            Κεφάλαιο 31: Εξωτερική πολιτική, πολιτική ασφάλειας και άμυνας

                  —

                  Θέσπιση της νομοθεσίας για την εφαρμογή της κοινής θέσης στον τομέα των διεθνών περιοριστικών μέτρων.

            Κεφάλαιο 32: Δημοσιονομικός έλεγχος

                  —

                  Επανεξέταση του εγγράφου στρατηγικής για τον εσωτερικό έλεγχο των δημόσιων οικονομικών (PIFC) και υποβολή σχεδίων νόμων σχετικά με τον εσωτερικό έλεγχο των δημόσιων οικονομικών και τον εσωτερικό λογιστικό έλεγχο, ούτως ώστε η ισχύουσα νομοθεσία να καταστεί πλήρης και συνεκτική και να επικαιροποιηθεί το σχέδιο δράσης για την υλοποίηση των μεσοπρόθεσμων προτεραιοτήτων που συνδέονται με τον εσωτερικό έλεγχο των δημόσιων οικονομικών.

                  —

                  Ολοκλήρωση της δημιουργίας μονάδων εσωτερικού ελέγχου στο πλαίσιο των κεντρικών οργάνων του κράτους, δημιουργία συναφών μονάδων σε επίπεδο δήμων, εφόσον ενδείκνυται, και εξασφάλιση κατάλληλου προσωπικού, κατάρτισης και εξοπλισμού.

                  —

                  Ανάπτυξη των απαιτούμενων αποτελεσματικών συστημάτων διαχείρισης, παρακολούθησης, εσωτερικού και εξωτερικού ελέγχου για την αποκεντρωμένη εφαρμογή των προγραμμάτων που εμπίπτουν στο πλαίσιο των προενταξιακών μέσων της ΕΕ.

            3.2.   ΜΕΣΟΠΡΟΘΕΣΜΕΣ ΠΡΟΤΕΡΑΙΟΤΗΤΕΣ
      Πολιτικά κριτήρια
      Δημοκρατία και κράτος δικαίου
      Κυβέρνηση

                  —

                  Ολοκλήρωση της διαδικασίας αποκέντρωσης.

            Δημόσια διοίκηση

                  —

                  Περαιτέρω ανάπτυξη της ικανότητας της διοίκησης να εφαρμόζει τη Συμφωνία Σταθεροποίησης και Σύνδεσης.

            Πολιτική για την καταπολέμηση της διαφθοράς

                  —

                  Ολοκλήρωση της εφαρμογής της στρατηγικής για την καταπολέμηση της διαφθοράς.

                  —

                  Ενίσχυση των κανονισμών που σχετίζονται με την αποτροπή συγκρούσεων συμφερόντων, σύμφωνα με τα διεθνή πρότυπα.

            Δικαιώματα του ανθρώπου και προστασία των μειονοτήτων

                  —

                  Διασφάλιση της τήρησης των δικαιωμάτων του ανθρώπου από τα όργανα επιβολής του νόμου στα κρατητήρια και τις φυλακές.

                  —

                  Περαιτέρω εφαρμογή της στρατηγικής για τη δίκαιη εκπροσώπηση των μειονοτικών κοινοτήτων.

            Περιφερειακά θέματα και διεθνείς υποχρεώσεις

                  —

                  Προώθηση του περιφερειακού διαλόγου, της σταθερότητας, των σχέσεων καλής γειτονίας και της συνεργασίας.

            Οικονομικά κριτήρια

                  —

                  Εντατικοποίηση των προσπαθειών για τη διαφύλαξη της διατηρησιμότητας της αγοράς ηλεκτρικής ενέργειας, ενόψει των δεσμεύσεων που ανέλαβε η χώρα στον τομέα της ελευθέρωσης, με την κατάργηση των υφιστάμενων στρεβλώσεων που οφείλονται στην επιβολή τιμών κάτω από το κόστος παραγωγής και με την ενίσχυση των ρυθμιστικών θεσμών και των υλικών υποδομών.

                  —

                  Βελτίωση της ποιότητας των δημόσιων δαπανών με την ενίσχυση της ικανότητας μεσοπρόθεσμου προγραμματισμού του δημόσιου τομέα και με τη βελτίωση της εκτέλεσης του προϋπολογισμού. Περαιτέρω βελτίωση της ποιότητας της εκπαίδευσης, με τη διάθεση επαρκών πόρων για τη χρηματοδότηση των απαιτούμενων υποδομών και προσωπικού για την πλήρη εφαρμογή των πρόσφατων μεταρρυθμίσεων στον εκπαιδευτικό τομέα.

                  —

                  Περαιτέρω βελτίωση των επιδόσεων της αγοράς εργασίας και μείωση της ανεργίας, ιδίως με την εφαρμογή συμπληρωματικών μέτρων για την αντιμετώπιση της ανεργίας των νέων και της μακροχρόνιας ανεργίας και με τον εκσυγχρονισμό του συστήματος κοινωνικής ασφάλισης και του εκπαιδευτικού συστήματος.

                  —

                  Συνέχιση των προσπαθειών για την ένταξη του τομέα της παραοικονομίας στην επίσημη οικονομία.

                  —

                  Αναβάθμιση των μέσων υποδομής της χώρας, ιδίως στον τομέα της ενέργειας και των μεταφορών, με σκοπό την ενίσχυση της ανταγωνιστικότητας της οικονομίας σε ευρεία κλίμακα.

            Ικανότητα ανάληψης των υποχρεώσεων του μέλους

            Κεφάλαιο 1: Ελεύθερη κυκλοφορία των εμπορευμάτων

                  —

                  Ανάπτυξη δομής για την εποπτεία της αγοράς σύμφωνης με το κεκτημένο της ΕΕ.

            Κεφάλαιο 3: Δικαίωμα εγκατάστασης και ελευθερία παροχής υπηρεσιών

                  —

                  Ευθυγράμμιση με το κεκτημένο της ΕΕ στον τομέα της αναγνώρισης των επαγγελματικών προσόντων, περιλαμβανομένων και των διατάξεων για την κατάρτιση, και ανάπτυξη των απαιτούμενων διοικητικών δομών.

                  —

                  Ευθυγράμμιση των ταχυδρομικών υπηρεσιών με το κεκτημένο της ΕΕ, συμπεριλαμβανομένης της δημιουργίας ανεξάρτητης εθνικής ρυθμιστικής αρχής.

            Κεφάλαιο 5: Δημόσιες συμβάσεις

                  —

                  Καθιέρωση απόλυτα λειτουργικών δομών για τις δημόσιες συμβάσεις που να διασφαλίζουν ότι οι διαδικασίες σύναψης δημοσίων συμβάσεων είναι απόλυτα σύμφωνες με τα πρότυπα της ΕΕ. Ανάπτυξη ηλεκτρονικών συμβάσεων.

            Κεφάλαιο 7: Νομοθεσία περί διανοητικής ιδιοκτησίας

                  —

                  Ενίσχυση της απαιτούμενης ικανότητας για την εφαρμογή και την εκτέλεση του κεκτημένου της ΕΕ σε κάθε τομέα που καλύπτει το κεφάλαιο αυτό και συγκρότηση ικανοποιητικού ιστορικού επιδόσεων για τις έρευνες, τις ποινικές διώξεις και τη δικαστική αντιμετώπιση υποθέσεων πειρατείας και παραποίησης/απομίμησης.

            Κεφάλαιο 8: Πολιτική ανταγωνισμού

                  —

                  Περαιτέρω εναρμόνιση της νομοθεσίας με το κεκτημένο της ΕΕ στον τομέα της αντιμονοπωλιακής νομοθεσίας και των κρατικών ενισχύσεων.

                  —

                  Περαιτέρω βελτίωση των αποτελεσμάτων που επιτεύχθηκαν στον τομέα της αντιμονοπωλιακής νομοθεσίας και του ελέγχου των κρατικών ενισχύσεων.

                  —

                  Βελτίωση της ευαισθητοποίησης δημόσιων ιδρυμάτων, επιχειρήσεων και πολιτών.

            Κεφάλαιο 9: Χρηματοπιστωτικές υπηρεσίες

                  —

                  Δημιουργία αξιόπιστου ιστορικού επιβολής του νόμου στον τομέα της καταπολέμησης του φαινομένου οδήγησης ανασφάλιστων οχημάτων.

                  —

                  Περαιτέρω εναρμόνιση με τη νομοθεσία της ΕΕ στον τομέα των χρηματοπιστωτικών υπηρεσιών.

            Κεφάλαιο 11: Γεωργία και ανάπτυξη της υπαίθρου

                  —

                  Αναβάθμιση της ικανότητας της γεωργικής διοίκησης και ολοκλήρωση των προετοιμασιών για την εκτέλεση και την πρακτική εφαρμογή των μηχανισμών διαχείρισης της κοινής γεωργικής πολιτικής, ιδίως του ολοκληρωμένου συστήματος διαχείρισης και ελέγχου (IACS), και εξασφάλιση της λειτουργίας του συστήματος αναγνώρισης αγροτεμαχίων (LPIS).

            Κεφάλαιο 12: Ασφάλεια τροφίμων, κτηνιατρική και φυτοϋγειονομική πολιτική

                  —

                  Περαιτέρω εναρμόνιση της νομοθεσίας με το κεκτημένο της ΕΕ στον τομέα της μεταδοτικής σπογγώδους εγκεφαλοπάθειας (ΜΣΕ) και των ζωικών υποπροϊόντων, εφαρμογή και έλεγχος της σχετικής νομοθεσίας και συγκρότηση του αναγκαίου συστήματος συλλογής και επεξεργασίας.

                  —

                  Ίδρυση κατάλληλα στελεχωμένης φυτοϋγειονομικής αρχής. Περαιτέρω εναρμόνιση της φυτοϋγειονομικής νομοθεσίας με το κεκτημένο της ΕΕ.

                  —

                  Θέσπιση και έναρξη εφαρμογής σχεδίου για τον εκσυγχρονισμό των γεωργοδιατροφικών μονάδων.

                  —

                  Ενίσχυση της εργαστηριακής υποδομής στον τομέα της ασφάλειας των τροφίμων, καθώς και στον κτηνιατρικό και φυτοϋγειονομικό τομέα.

            Κεφάλαιο 14: Πολιτική μεταφορών

                  —

                  Καταβολή περαιτέρω προσπαθειών για την πλήρη εναρμόνιση με το κεκτημένο της ΕΕ στον τομέα των οδικών μεταφορών (περιλαμβανομένης της εφαρμογής ψηφιακού ταχογράφου), συνέχιση της εναρμόνισης με το κεκτημένο της ΕΕ στον σιδηροδρομικό τομέα (πρώτη και δεύτερη δέσμη μέτρων στον τομέα των σιδηροδρόμων και διαλειτουργικότητα), επίτευξη πλήρους εναρμόνισης με τη νομοθεσία στον τομέα των αεροπορικών μεταφορών και διασφάλιση αυστηρής τήρησης της σχετικής νομοθεσίας.

                  —

                  Υλοποίηση των δεσμεύσεων που αναλήφθηκαν στο πλαίσιο του δεύτερου μεταβατικού σταδίου της ευρωπαϊκής συμφωνίας για τη δημιουργία κοινού εναέριου χώρου.

            Κεφάλαιο 15: Ενέργεια

                  —

                  Συνέχιση των προσπαθειών να εξασφαλιστεί επαρκής εφοδιασμός ενέργειας και να εκπονηθεί και να εφαρμοστεί ενεργειακή πολιτική σύμφωνη με τις δεσμεύσεις που έχουν ληφθεί στο πλαίσιο της Συνθήκης για την ίδρυση Ενεργειακής Κοινότητας.

            Κεφάλαιο 17: Οικονομική και νομισματική πολιτική

                  —

                  Ευθυγράμμιση του νομικού πλαισίου της χώρας προκειμένου να εξασφαλιστεί πλήρης ανεξαρτησία της κεντρικής τράπεζας.

            Κεφάλαιο 18: Στατιστικές

                  —

                  Περαιτέρω ανάπτυξη όλων των τομέων στατιστικής, ολοκλήρωση της εναρμόνισης των βασικών τομέων όσον αφορά τη συχνότητα, το πεδίο εφαρμογής, την ταξινόμηση, την ταχύτητα και την ποιότητα και συγκρότηση ομοιόμορφου συστήματος διαχείρισης και παραγωγής.

                  —

                  Συγκρότηση καλά συντονισμένου εθνικού συστήματος στατιστικής.

            Κεφάλαιο 19: Απασχόληση και κοινωνικές πολιτικές

                  —

                  Ανάπτυξη σταθερών μηχανισμών κοινωνικού διαλόγου.

                  —

                  Ανάπτυξη μακροπρόθεσμων πολιτικών κοινωνικής ενσωμάτωσης και διευκόλυνση της πρόσβασης ευάλωτων ομάδων στην αγορά εργασίας.

                  —

                  Περαιτέρω ενίσχυση των πολιτικών κοινωνικής προστασίας.

                  —

                  Ανάπτυξη μηχανισμών για την παρακολούθηση της κατάστασης ατόμων με αναπηρία.

            Κεφάλαιο 20: Επιχειρήσεις και βιομηχανική πολιτική

                  —

                  Περαιτέρω ανάπτυξη μηχανισμών στήριξης των ΜΜΕ και βελτίωση της πρόσβασής τους σε χρηματοδοτικές υπηρεσίες. Προσδιορισμός και εφαρμογή βιομηχανικής στρατηγικής για την ανάπτυξη και την καινοτομία.

                  —

                  Ολοκλήρωση και εφαρμογή της χάραξης στρατηγικής για την ενσωμάτωση της επιχειρηματικής εκπαίδευσης που βασίζεται σε επιτυχημένα πιλοτικά έργα χρηματοδοτούμενα από χορηγούς.

            Κεφάλαιο 22: Περιφερειακή πολιτική και συντονισμός των διαρθρωτικών μέσων

                  —

                  Ενίσχυση της διοικητικής ικανότητας σε κεντρικό επίπεδο και ανάπτυξή της σε περιφερειακό και τοπικό επίπεδο. Εξασφάλιση σαφούς κατανομής των αρμοδιοτήτων και ενίσχυση της ικανότητας συντονισμού μεταξύ των αρμόδιων για την εκτέλεση αρχών/δομών, περιλαμβανομένων των αρχών τοπικής αυτοδιοίκησης.

            Κεφάλαιο 24: Δικαιοσύνη, ελευθερία και ασφάλεια

                  —

                  Διασφάλιση της ευθυγράμμισης με το σχετικό κεκτημένο της ΕΕ στον τομέα του ασύλου και της μετανάστευσης.

            Κεφάλαιο 25: Επιστήμη και έρευνα

                  —

                  Εφαρμογή ολοκληρωμένης πολιτικής έρευνας.

            Κεφάλαιο 26: Εκπαίδευση και πολιτισμός

                  —

                  Συνέχιση των προσπαθειών για τη βελτίωση της εκπαίδευσης, συμπεριλαμβανομένης της πρωτοβάθμιας εκπαίδευσης, και δημιουργία σύγχρονου συστήματος επαγγελματικής εκπαίδευσης και κατάρτισης καθώς και τομέα τριτοβάθμιας εκπαίδευσης συνδεδεμένων με την αγορά εργασίας και τις οικονομικές ανάγκες και προώθηση της περιφερειακής συνεργασίας στον τομέα της τριτοβάθμιας εκπαίδευσης.

            Κεφάλαιο 27: Περιβάλλον

                  —

                  Συνέχιση της ενσωμάτωσης των απαιτήσεων περιβαλλοντικής προστασίας στο πλαίσιο άλλων τομεακών πολιτικών, ιδίως με την εκπόνηση μελετών για την αξιολόγηση των περιβαλλοντικών επιπτώσεων.

                  —

                  Περαιτέρω αύξηση των επενδύσεων σε περιβαλλοντικές υποδομές, με ιδιαίτερη έμφαση στα συστήματα συλλογής και επεξεργασίας λυμάτων, στην παροχή πόσιμου νερού και στην αντιμετώπιση της ατμοσφαιρικής ρύπανσης και της διαχείρισης των αποβλήτων.

            Κεφάλαιο 28: Προστασία των καταναλωτών και της υγείας

                  —

                  Ολοκλήρωση της εναρμόνισης με το κεκτημένο της ΕΕ στον τομέα της προστασίας των καταναλωτών και ενίσχυση του απαιτούμενου διοικητικού δυναμικού για την αποτελεσματική εποπτεία της αγοράς.

                  —

                  Συνέχιση της ευθυγράμμισης με το κεκτημένο της ΕΕ στον τομέα της δημόσιας υγείας, ειδικότερα στον τομέα του καπνού, του αίματος, των ιστών και των κυττάρων καθώς και των μεταδοτικών ασθενειών. Ενίσχυση της θεσμικής, διοικητικής και οικονομικής ικανότητας στον τομέα της δημόσιας υγείας.

                  —

                  Στον τομέα της ψυχικής υγείας, ανάπτυξη υπηρεσιών σε επίπεδο τοπικής κοινότητας ως εναλλακτική επιλογή σε σχέση με την ιδρυματοποίηση και εξασφάλιση της διαθεσιμότητας επαρκών οικονομικών πόρων για τη φροντίδα της ψυχικής υγείας.

            Κεφάλαιο 31: Εξωτερική πολιτική, πολιτική ασφάλειας και άμυνας

                  —

                  Ευθυγράμμιση της συμφωνίας που υπογράφηκε με τις ΗΠΑ σχετικά με τους όρους παράδοσης υποδίκων στο διεθνές ποινικό δικαστήριο με τις κατευθυντήριες αρχές της ΕΕ που εγκρίθηκαν από το Ευρωπαϊκό Συμβούλιο τον Σεπτέμβριο του 2002.

            Κεφάλαιο 32: Δημοσιονομικός έλεγχος

                  —

                  Περαιτέρω ανάπτυξη και εφαρμογή του υποδείγματος εσωτερικού ελέγχου των δημόσιων οικονομικών (PIFC) της ΕΕ (αποκεντρωμένη υποχρέωση λογοδοσίας των διευθυντικών στελεχών και λειτουργικά ανεξάρτητο σύστημα εσωτερικού λογιστικού ελέγχου) χάρη στη συνεκτική νομοθεσία και την κατάλληλη θεσμική ικανότητα υπό την εποπτεία του Υπουργείου Οικονομικών.

                  —

                  Περαιτέρω ενίσχυση της επιχειρησιακής και λειτουργικής ικανότητας του ανώτατου ελεγκτικού οργάνου και διασφάλιση της οικονομικής ανεξαρτησίας του.

                  —

                  Εφαρμογή διαδικασιών και διοικητικών ικανοτήτων για τη διασφάλιση της αποτελεσματικής προστασίας των οικονομικών συμφερόντων της ΕΕ.

            4.   ΠΡΟΓΡΑΜΜΑΤΙΣΜΟΣ
      Η κοινοτική συνδρομή δυνάμει της διαδικασίας σταθεροποίησης και σύνδεσης προς τις χώρες των Δυτικών Βαλκανίων παρέχεται με βάση τα υφιστάμενα χρηματοδοτικά μέσα, ιδίως με βάση τον κανονισμό (ΕΚ) αριθ. 1085/2006 (IPA), καθώς επίσης, για τα προγράμματα που εγκρίθηκαν προ του 2007, με βάση τον κανονισμό (ΕΚ) αριθ. 2666/2000 του Συμβουλίου (κανονισμός CARDS) (1). Οι χρηματοδοτικές συμφωνίες χρησιμεύουν ως νομική βάση για την εφαρμογή των επιμέρους προγραμμάτων. Κατά συνέπεια, η παρούσα απόφαση δεν θα έχει δημοσιονομικές επιπτώσεις. Η Πρώην Γιουγκοσλαβική Δημοκρατία της Μακεδονίας μπορεί να έχει πρόσβαση σε χρηματοδότηση βάσει προγραμμάτων που καλύπτουν πολλές χώρες και βάσει οριζόντιων προγραμμάτων.
      5.   ΠΡΟΫΠΟΘΕΣΕΙΣ
      Η βοήθεια που παρέχεται στις χώρες των Δυτικών Βαλκανίων εξαρτάται από την επίτευξη προόδου ως προς την τήρηση των κριτηρίων της Κοπεγχάγης και την υλοποίηση των απαιτήσεων της Συμφωνίας Σταθεροποίησης και Σύνδεσης καθώς και των ειδικών προτεραιοτήτων τής υπόψη εταιρικής σχέσης προσχώρησης. Σε περίπτωση μη τήρησης των εν λόγω προϋποθέσεων, το Συμβούλιο ενδέχεται να λάβει κατάλληλα μέτρα βάσει του άρθρου 21 του κανονισμού (ΕΚ) αριθ. 1085/2006 ή, για τα προ του 2007 προγράμματα, βάσει του άρθρου 5 του κανονισμού (ΕΚ) αριθ. 2666/2000. Η βοήθεια υπόκειται επίσης στους όρους που έθεσε το Συμβούλιο στα συμπεράσματά του της 29ης Απριλίου 1997, ιδίως όσον αφορά τη δέσμευση των δικαιούχων να προβούν σε δημοκρατικές, οικονομικές και θεσμικές μεταρρυθμίσεις. Ειδικές προϋποθέσεις περιλαμβάνονται επίσης σε επιμέρους ετήσια προγράμματα. Μετά τις αποφάσεις χρηματοδότησης θα ακολουθήσει η υπογραφή χρηματοδοτικής σύμβασης με την Πρώην Γιουγκοσλαβική Δημοκρατία της Μακεδονίας.
      6.   ΠΑΡΑΚΟΛΟΥΘΗΣΗ
      Η υλοποίηση της ευρωπαϊκής εταιρικής σχέσης εξετάζεται μέσω των μηχανισμών που έχουν θεσπισθεί στο πλαίσιο της διαδικασίας σταθεροποίησης και σύνδεσης, ιδίως δε μέσω των ετήσιων εκθέσεων που υποβάλλει η Επιτροπή.

         (1)  ΕΕ L 306 της 7.12.2000, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2112/2005 (ΕΕ L 344 της 27.12.2005, σ. 23).


title: Απόφαση 2013/43/ΚΕΠΠΑ του Συμβουλίου, της 22ας Ιανουαρίου 2013 , για τη συνέχεια των δραστηριοτήτων της Ένωσης προς υποστήριξη των διαπραγματεύσεων για τη συνθήκη για το εμπόριο όπλων, στο πλαίσιο της Ευρωπαϊκής Στρατηγικής για την Ασφάλεια

text:
               23.1.2013

               EL

               Επίσημη Εφημερίδα της Ευρωπαϊκής Ένωσης

               L 20/53

      ΑΠΌΦΑΣΗ 2013/43/ΚΕΠΠΑ ΤΟΥ ΣΥΜΒΟΥΛΊΟΥ

   της 22ας Ιανουαρίου 2013
   για τη συνέχεια των δραστηριοτήτων της Ένωσης προς υποστήριξη των διαπραγματεύσεων για τη συνθήκη για το εμπόριο όπλων, στο πλαίσιο της Ευρωπαϊκής Στρατηγικής για την Ασφάλεια
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 26 παράγραφος 2 και το άρθρο 31 παράγραφος 1,
   Εκτιμώντας τα ακόλουθα:

               (1)

               Στις 12 Δεκεμβρίου 2003, το Ευρωπαϊκό Συμβούλιο υιοθέτησε μια ευρωπαϊκή στρατηγική ασφάλειας στην οποία γινόταν έκκληση για διεθνή τάξη που θα βασίζεται σε μια αποτελεσματική πολυμερή προσέγγιση. Η ευρωπαϊκή στρατηγική ασφάλειας αναγνωρίζει τον Χάρτη των Ηνωμένων Εθνών (ΗΕ) ως το θεμελιώδες πλαίσιο για τις διεθνείς σχέσεις. Η ενίσχυση των ΗΕ, καθώς και ο εφοδιασμός τους με τα αναγκαία μέσα έτσι ώστε να ανταποκρίνονται στις ευθύνες τους και να ενεργούν αποτελεσματικά, αποτελούν προτεραιότητα για την Ένωση.

               (2)

               Στις 6 Δεκεμβρίου 2006, η γενική συνέλευση των ΗΕ ενέκρινε το ψήφισμα 61/89 με τίτλο «Προς μια συνθήκη για το εμπόριο όπλων: θέσπιση κοινών διεθνών προτύπων για την εισαγωγή, την εξαγωγή και τη μεταβίβαση συμβατικών όπλων», μέσω του οποίου αναζήτησε τις απόψεις των κρατών μελών του Οργανισμού των Ηνωμένων Εθνών (ΟΗΕ) σχετικά με μια ενδεχόμενη συνθήκη και συνέστησε ομάδα κυβερνητικών εμπειρογνωμόνων (OKE) για να συνεχίσει την εξέτασή της, εκκινώντας έτσι τη διαδικασία του ΟΗΕ για μια συνθήκη για το εμπόριο όπλων («διαδικασία της ΣΕΟ»).

               (3)

               Στις 2 Δεκεμβρίου 2009, η γενική συνέλευση του ΟΗΕ ενέκρινε το ψήφισμα 64/48 με τίτλο «Συνθήκη για το Εμπόριο Όπλων», με το οποίο αποφάσισε να συγκαλέσει, εντός του 2012, διάσκεψη των ΗΗΕ για τη συνθήκη για το εμπόριο όπλων, προκειμένου να εκπονήσει ένα νομικά δεσμευτικό μέσο για τα πλέον προωθημένα κοινά διεθνή πρότυπα κατά τις μεταβιβάσεις συμβατικών όπλων.

               (4)

               Στα συμπεράσματά του της 11ης Δεκεμβρίου 2006, της 10ης Δεκεμβρίου 2007, της 1ης Ιουλίου 2010 και της 25ης Ιουνίου 2012, το Συμβούλιο εξέφρασε την ικανοποίησή του για τα διάφορα στάδια της διαδικασίας της ΣΕΟ και επιβεβαίωσε τη μεγαλύτερη δυνατόν δέσμευσή του στην επιτυχία των διαπραγματεύσεων για ένα νέο νομικά δεσμευτικό διεθνές μέσο που θα πρέπει να θέτει τα πλέον προωθημένα κοινά διεθνή πρότυπα για τη ρύθμιση του νόμιμου εμπορίου συμβατικών όπλων και η οποία θα πρέπει να ισχύει για όλα τα κράτη μέλη του ΟΗΕ, αποκτώντας έτσι οικουμενικό χαρακτήρα.

               (5)

               Προκειμένου να ενθαρρυνθεί η συμμετοχή και η καταλληλότητα της διαδικασίας της ΣΕΟ, το Συμβούλιο εξέδωσε στις 19 Ιανουαρίου 2009 την απόφαση 2009/42/ΚΕΠΠΑ προς υποστήριξη των δραστηριοτήτων της ΕΕ για την προώθηση μεταξύ τρίτων χωρών της διαδικασίας που οδηγεί σε συνθήκη για το εμπόριο όπλων, στο πλαίσιο της ευρωπαϊκής στρατηγικής ασφάλειας (1) και στις 14 Ιουνίου 2010 την απόφαση 2010/336/ΚΕΠΠΑ για τις δραστηριότητες της ΕΕ προς υποστήριξη της συνθήκης για το εμπόριο όπλων, στο πλαίσιο της ευρωπαϊκής στρατηγικής για την ασφάλεια (2), που συνίστανται σε μια σειρά περιφερειακών σεμιναρίων παγκόσμιας εμβέλειας. Σκοπός των εν λόγω εκδηλώσεων προβολής ήταν να υποστηριχθεί τόσο η προπαρασκευαστική διαδικασία που οδήγησε στη διάσκεψη του ΟΗΕ του 2012 για τη συνθήκη για το εμπόριο όπλων, μέσω της διεύρυνσης του πεδίου των συζητήσεων και της διατύπωσης συγκεκριμένων συστάσεων, όσο και τα κράτη μέλη του ΟΗΕ, ώστε να αναπτύξουν και να βελτιώσουν την εμπειρογνωμοσύνη για τη διεξαγωγή αποτελεσματικών ελέγχων κατά τη μεταβίβαση όπλων, μετά την έναρξη ισχύος της συνθήκης,

               (6)

               Η διάσκεψη του ΟΗΕ για τη συνθήκη για το εμπόριο όπλων συγκλήθηκε στην έδρα του ΟΗΕ στη Νέα Υόρκη από τις 2 έως τις 27 Ιουλίου 2012, με σκοπό την εκπόνηση ενός νομικά δεσμευτικού μέσου που θα θέτει τα πλέον προωθημένα κοινά διεθνή πρότυπα για τις μεταβιβάσεις συμβατικών όπλων. Η διάσκεψη δεν κατάφερε να συμφωνήσει σε ένα τελικό κείμενο εντός του προκαθορισμένου χρονοδιαγράμματος. Κατά τη διάρκεια, ωστόσο, των διαπραγματεύσεων, σημειώθηκε σημαντική πρόοδος, η οποία αντανακλάται στο κείμενο του σχεδίου συνθήκης, το οποίο υπέβαλε ο πρόεδρος της διάσκεψης στις 26 Ιουλίου 2012.

               (7)

               Στις 7 Νοεμβρίου 2012, η πρώτη επιτροπή της γενικής συνέλευσης των ΗΕ υιοθέτησε σχέδιο ψηφίσματος με τίτλο «Η συνθήκη για το εμπόριο όπλων», με το οποίο αποφασίστηκε να συγκληθεί στη Νέα Υόρκη από τις 18 έως τις 28 Μαρτίου 2013 η τελική διάσκεψη του ΟΗΕ για τη συνθήκη για το εμπόριο όπλων, για την οποία ισχύει ο εσωτερικός κανονισμός που εγκρίθηκε στη διάσκεψη του Ιουλίου του 2012, με σκοπό την εκπόνηση του οριστικού κειμένου της συνθήκης για το εμπόριο όπλων βάσει του σχεδίου συνθήκης που υποβλήθηκε στις 26 Ιουλίου 2012 από τον πρόεδρο της προηγούμενης διάσκεψης του ΟΗΕ.

               (8)

               Λαμβάνοντας υπόψη την έκβαση της διάσκεψης του ΟΗΕ του Ιουλίου του 2012, τις δραστηριότητες που θεσπίστηκαν με την απόφαση 2009/42/ΚΕΠΠΑ και την απόφαση 2010/336/ΚΕΠΠΑ και την ανάγκη συμβολής στην επιτυχή ολοκλήρωση των διαπραγματεύσεων, η Ένωση θα πρέπει να συνεχίσει να υποστηρίζει τη διαδικασία της ΣΕΟ προκειμένου να εξασφαλίσει ότι θα οδηγήσει στην άμεση έγκριση μιας αποτελεσματικής και εφαρμόσιμης νομικά δεσμευτικής συνθήκης. Η συνεχιζόμενη στήριξη της ένωσης στη διαδικασία της ΣΕΟ θα πρέπει να συμβάλει στην επιτυχή ολοκλήρωση των διαπραγματεύσεων στο πλαίσιο της διάσκεψης του ΟΗΕ στις 18 έως 28 Μαρτίου 2013 και να ενθαρρύνει τις προσπάθειες εφαρμογής της συνθήκης από τις τρίτες χώρες οι οποίες θα πρέπει να συμμορφωθούν με μια μελλοντική συνθήκη για το εμπόριο όπλων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για τον σκοπό στήριξης της συνθήκης για το εμπόριο όπλων («ΣΕΟ»), η Ένωση αναλαμβάνει δραστηριότητες με τους ακόλουθους στόχους:

               —

               στήριξη της επιτυχούς ολοκλήρωσης των διαπραγματεύσεων στο πλαίσιο των Ηνωμένων Εθνών για τη ΣΕΟ,

               —

               στήριξη των κρατών μελών του ΟΗΕ ώστε να αναπτύξουν και να βελτιώσουν εμπειρογνωμοσύνη σε εθνικό και περιφερειακό επίπεδο για τη διεξαγωγή αποτελεσματικών ελέγχων των μεταβιβάσεων όπλων, προκειμένου να εξασφαλίσει τη μεγαλύτερη δυνατή αποτελεσματικότητα της μελλοντικής ΣΕΟ από την έναρξη ισχύος της.

         2.   Προς επίτευξη των στόχων της παραγράφου 1, η Ένωση αναλαμβάνει να προβεί στην ακόλουθη δραστηριότητα σχεδίου:

               —

               την οργάνωση δύο σεμιναρίων για κυβερνητικούς εμπειρογνώμονες με στόχο να διευκολυνθεί η ολοκλήρωση των διαπραγματεύσεων και η μελλοντική εφαρμογή της ΣΕΟ.

         Λεπτομερής περιγραφή της δραστηριότητας σχεδίου που αναφέρεται στην παρούσα παράγραφο περιλαμβάνεται στο παράρτημα.
   Άρθρο 2
   1.   Η εφαρμογή της παρούσας απόφασης ανατίθεται στον Ύπατο Εκπρόσωπο της Ένωσης για την Εξωτερική Πολιτική και την Πολιτική Ασφάλειας («Ύπατος Εκπρόσωπος»).
   2.   Η τεχνική εφαρμογή της δραστηριότητας σχεδίου που αναφέρεται στο άρθρο 1 παράγραφος 2 υλοποιείται από την Κοινοπραξία της ΕΕ για τη μη διάδοση («Κοινοπραξία»).
   3.   Η Κοινοπραξία εκτελεί τα καθήκοντά της υπό την ευθύνη του Ύπατου Εκπροσώπου. Για τον σκοπό αυτό, ο Ύπατος Εκπρόσωπος συνομολογεί τις απαραίτητες ρυθμίσεις με την Κοινοπραξία.
   Άρθρο 3
   1.   Το ποσόν δημοσιονομικής αναφοράς για την εκτέλεση της δραστηριότητας σχεδίου που αναφέρεται στο άρθρο 1 παράγραφος 2 ανέρχεται σε 160 800 ευρώ.
   2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσό γίνεται σύμφωνα με τις διαδικασίες και τους κανόνες που εφαρμόζονται για τον προϋπολογισμό της Ένωσης.
   3.   Η Επιτροπή επιβλέπει την ορθή διαχείριση των δαπανών που αναφέρονται στην παράγραφο 1. Προς τον σκοπό αυτό, συνάπτει χρηματοδοτική συμφωνία με την Κοινοπραξία. Η συμφωνία ορίζει ότι η Κοινοπραξία εξασφαλίζει την προβολή της συνεισφοράς της Ένωσης.
   4.   Η Επιτροπή επιδιώκει να συνάψει τη χρηματοδοτική συμφωνία τις παραγράφου 3 το συντομότερο δυνατόν μετά την έναρξη ισχύος της παρούσας απόφασης. Ενημερώνει το Συμβούλιο σχετικά με τυχόν δυσκολίες που συναντά κατά την εν λόγω διαδικασία και σχετικά με την ημερομηνία σύναψης της χρηματοδοτικής συμφωνίας.
   Άρθρο 4
   1.   Ο Ύπατος Εκπρόσωπος υποβάλλει έκθεση στο Συμβούλιο σχετικά με την εφαρμογή της παρούσας απόφασης βάσει τακτικών εκθέσεων που εκπονούνται μετά τη διεξαγωγή κάθε σεμιναρίου. Οι εκθέσεις θα ετοιμάζονται από την Κοινοπραξία και αποτελούν τη βάση της αξιολόγησης που διεξάγεται από το Συμβούλιο.
   2.   Η Επιτροπή παρέχει πληροφορίες σχετικά με τις χρηματοοικονομικές πτυχές της υλοποίησης της δραστηριότητας σχεδίου που αναφέρεται στο άρθρο 1 παράγραφος 2.
   Άρθρο 5
   Η παρούσα απόφαση αρχίζει να ισχύει την ημερομηνία της έκδοσής της.
   Λήγει 24 μήνες μετά την ημερομηνία σύναψης της χρηματοδοτικής συμφωνίας του άρθρου 3 παράγραφος 3 ή έξι μήνες μετά την ημερομηνία έκδοσής της, εάν δεν έχει συναφθεί ως τότε χρηματοδοτική συμφωνία.

      Βρυξέλλες, 22 Ιανουαρίου 2013.

            Για το Συμβούλιο

            Ο Πρόεδρος

         M. NOONAN

      (1)  ΕΕ L 17 της 22.1.2009, σ. 39.

      (2)  ΕΕ L 152 της 18.6.2010, σ. 14.

      ΠΑΡΑΡΤΗΜΑ

         ΔΡΑΣΤΗΡΙΟΤΗΤΑ ΣΧΕΔΙΟΥ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 1 ΠΑΡΑΓΡΑΦΟΣ 2

      1.   Στόχος

      Ο γενικός στόχος της παρούσας απόφασης είναι να υποστηριχθεί η επιτυχής ολοκλήρωση των διαπραγματεύσεων του ΟΗΕ για τη συνθήκη για το εμπόριο όπλων (ΣΕΟ) και να στηριχθούν τα κράτη μέλη του ΟΗΕ ενόψει της επίτευξης της πλήρους εφαρμογής της ΣΕΟ, όταν αυτή τεθεί σε ισχύ.
      2.   Περιγραφή της δραστηριότητας σχεδίου

      2.1.   Στόχοι

      Η δραστηριότητα σχεδίου θα συμβάλει στις προσπάθειες της Ένωσης που αποσκοπούν να στηρίξουν την ολοκλήρωση των διαπραγματεύσεων για τη ΣΕΟ η οποία θα «θέτει τα πλέον προωθημένα κοινά διεθνή πρότυπα ρύθμισης του νόμιμου εμπορίου συμβατικών όπλων» και, επομένως, «θα ενισχύσει την υπευθυνότητα και τη διαφάνεια στο εμπόριο όπλων, συμβάλλοντας έτσι στην επίρρωση της ειρήνης και της ασφάλειας, της περιφερειακής σταθερότητας και της βιώσιμης κοινωνικής και οικονομικής ανάπτυξης». Ειδικότερα, η δραστηριότητα σχεδίου:

                  —

                  θα συμβάλει στην επίτευξη μιας ισχυρής και εύρωστης ΣΕΟ, βασισμένης στο κείμενο του σχεδίου συνθήκης της 26ης Ιουλίου 2012,

                  —

                  θα συνεχίσει τις προσπάθειες της Ένωσης για ενθάρρυνση τρίτων χωρών να στηρίξουν την εκπόνηση και εφαρμογή μιας νομικά δεσμευτικής ΣΕΟ, η οποία θα θέτει διεθνή κοινά πρότυπα για το παγκόσμιο εμπόριο συμβατικών όπλων,

                  —

                  θα προαγάγει τις προσπάθειες της Ένωσης για ενίσχυση των ελέγχων κατά τη μεταβίβαση όπλων σε τρίτες χώρες και

                  —

                  θα στηρίξει τις προπαρασκευαστικές προσπάθειες που καταβάλλουν τρίτες χώρες σε εθνικό επίπεδο προκειμένου να εξασφαλίσουν την πλήρη εφαρμογή της ΣΕΟ, όταν αυτή αρχίσει να ισχύει.

            2.2.   Αποτελέσματα

      Η υλοποίηση της δραστηριότητας σχεδίου θα έχει ως αποτέλεσμα:

                  —

                  τη δημιουργία ενός φόρουμ αποτελούμενου από βασικούς κυβερνητικούς φορείς, το οποίο θα έχει ως στόχο να βοηθήσει τα κράτη μέλη του ΟΗΕ να προετοιμαστούν αφενός για τη διάσκεψη του ΟΗΕ για τη ΣΕΟ που πρόκειται να συγκληθεί τον Μάρτιο του 2013 και αφετέρου για την άμεση θέση σε ισχύ και την πλήρη εφαρμογή της ΣΕΟ. Επιπλέον, το εν λόγω φόρουμ θα εξετάσει τρόπους με τους οποίους μπορούν να συντονιστούν και να μεγιστοποιηθούν τα αποτελέσματα των δραστηριοτήτων που υφίστανται στον τομέα της διεθνούς βοήθειας ώστε να ενισχυθεί ο έλεγχος εξαγωγών όπλων,

                  —

                  τη δημοσιοποίηση σχετικής έκθεσης 20 σελίδων. Η εν λόγω έκθεση θα περιγράφει τους τρόπους αξιοποίησης των υφιστάμενων ενωσιακών και διεθνών δραστηριοτήτων προβολής και βοήθειας προκειμένου να στηριχθούν οι προσπάθειες τρίτων χωρών για τη θέσπιση συστημάτων ελέγχου των μεταβιβάσεων προς εκπλήρωση των υποχρεώσεων που προκύπτουν από τη ΣΕΟ.

            2.3.   Περιγραφή δραστηριοτήτων

      Για την επίτευξη των στόχων που σκιαγραφούνται στο σημείο 2.1, το σχέδιο αυτό θα συμπεριλαμβάνει τρεις δραστηριότητες: δύο σεμινάρια και μία έκθεση.
      2.3.1.   Σεμινάρια για κυβερνητικούς εκπροσώπους

      Το σχέδιο θα προβλέπει την οργάνωση δυο σεμιναρίων διάρκειας δύο ημερών για 30 έως 40 κυβερνητικούς εμπειρογνώμονες. Ο τόπος και οι ημερομηνίες διεξαγωγής των δύο σεμιναρίων θα καθοριστούν κατόπιν διαβούλευσης με τον Ύπατο Εκπρόσωπο και τη σχετική ομάδα εργασίας του Συμβουλίου.
      α)   Δομή των σεμιναρίων
      Τα δύο σεμινάρια θα δώσουν ευκαιρία για τη διεξαγωγή διαλόγου σε μια σειρά από θέματα, μεταξύ άλλων:

                  —

                  τρόπους επιτυχούς ολοκλήρωσης των διαπραγματεύσεων για τη ΣΕΟ κατά τη διάσκεψη του ΟΗΕ τον Μάρτιο του 2013, βάσει του κειμένου του σχεδίου συνθήκης της 26ης Ιουλίου 2012,

                  —

                  μέσα που θα εξασφαλίζουν την κατά το δυνατόν ταχύτερη θέση σε ισχύ της ΣΕΟ,

                  —

                  βέλτιστες πρακτικές για την παροχή εθνικής, περιφερειακής και διεθνούς βοήθειας, προκειμένου να επιτευχθεί η θέση σε ισχύ και η πλήρης εφαρμογή της ΣΕΟ,

                  —

                  νομικά, τεχνικά, υλικά και χρηματοοικονομικά στοιχεία που απαιτούνται για να εξασφαλιστεί η ανάπτυξη των εθνικών συστημάτων που είναι αναγκαία για την εκπλήρωση των υποχρεώσεων δυνάμει της ΣΕΟ.

            Πριν από την έναρξη κάθε σεμιναρίου θα διανεμηθεί σύντομο έγγραφο προβληματισμού, όπου θα επισημαίνονται τα βασικότερα θέματα προς συζήτηση. Μετά την ολοκλήρωση κάθε σεμιναρίου, θα καταρτίζεται σύνοψή του η οποία θα υποβάλλεται στον Ύπατο Εκπρόσωπο και στις αρμόδιες ομάδες εργασίας του Συμβουλίου.
      Η λεπτομερής και οριστική ημερήσια διάταξη των σεμιναρίων θα καθοριστεί κατόπιν διαβούλευσης με τον Ύπατο Εκπρόσωπο και τη σχετική ομάδα εργασίας του Συμβουλίου.
      β)   Συμμετέχοντες στα σεμινάρια
      Στα σεμινάρια θα συμμετέχουν έως 40 κυβερνητικοί εκπρόσωποι από επιλεγμένα κράτη μέλη του ΟΗΕ που συμμετέχουν στις διαπραγματεύσεις για τη ΣΕΟ. Ο λεπτομερής και οριστικός κατάλογος των συμμετεχόντων για καθένα από τα δύο σεμινάρια θα καθοριστεί κατόπιν διαβούλευσης με τον Ύπατο Εκπρόσωπο και τη σχετική ομάδα εργασίας του Συμβουλίου.
      2.3.2.   Έκθεση σχετικά με την ενωσιακή και τη διεθνή βοήθεια προς τρίτες χώρες για την εφαρμογή της ΣΕΟ

      Μετά την ολοκλήρωση των δύο σεμιναρίων, θα δημοσιευτεί έκθεση 20 σελίδων στην οποία θα περιγράφονται οι τρόποι ανάπτυξης και επέκτασης των υφιστάμενων ενωσιακών και διεθνών δραστηριοτήτων προβολής και βοήθειας που στοχεύουν στην ενίσχυση των ελέγχων κατά τη μεταβίβαση όπλων, με σκοπό να βοηθηθούν τα κράτη μέλη του ΟΗΕ να εκπληρώσουν τις υποχρεώσεις τους δυνάμει της ΣΕΟ. Ένας από τους βασικούς στόχους της έκθεσης θα είναι να προτείνει μέτρα που θα στηρίξουν την άμεση θέση σε ισχύ της ΣΕΟ.
      Η έκθεση θα έχει ως στόχο να συμβάλει στις διαβουλεύσεις για μελλοντικές δραστηριότητες προβολής και βοήθειας για την υποστήριξη της εφαρμογής της ΣΕΟ. Προβλέπεται η έκθεση αυτή να καταστεί η δημόσια συνεισφορά της παρούσας απόφασης και να εξασφαλίζει την αδιάλειπτη προβολή της συμβολής της Ένωσης για μια ισχυρή και εύρωστη ΣΕΟ.
      3.   Διάρκεια

      Η περίοδος εφαρμογής της δραστηριότητας σχεδίου ανέρχεται σε 12 μήνες μετά την ημερομηνία σύναψης της χρηματοδοτικής συμφωνίας του άρθρου 3 παράγραφος 3.
      4.   Δικαιούχοι

      Δικαιούχοι αυτής της δραστηριότητας σχεδίου θα είναι τα κράτη μέλη του ΟΗΕ, με ιδιαίτερη έμφαση στις κρατικές αρχές αρμόδιες για τη χάραξη των εθνικών πολιτικών που αφορούν τη ΣΕΟ και τη μελλοντική εφαρμογή της. Η επιλογή των συγκεκριμένων κρατών δικαιούχων θα καθοριστεί κατόπιν διαβούλευσης με τον Ύπατο Εκπρόσωπο και τη σχετική ομάδα εργασίας του Συμβουλίου.
      5.   Φορέας υλοποίησης

      Η τεχνική υλοποίηση της παρούσας απόφασης θα ανατεθεί στην Κοινοπραξία. Η Κοινοπραξία θα εκτελεί τα καθήκοντά της υπό την ευθύνη του Ύπατου Εκπροσώπου. Η Κοινοπραξία θα εξασφαλίσει την προβολή της συμβολής της Ένωσης, που αναλογεί στο μέγεθός της.


Avis juridique important

|

32001D0073

2001/73/ΕΚ: Απόφαση του Συμβουλίου, της 19ης Ιανουαρίου 2001, για το διορισμό αναπληρωματικού μέλους από τη Γερμανία στην Επιτροπή των Περιφερειών

Επίσημη Εφημερίδα αριθ. L 026 της 27/01/2001 σ. 0036 - 0036

Απόφαση του Συμβουλίουτης 19ης Ιανουαρίου 2001για το διορισμό αναπληρωματικού μέλους από τη Γερμανία στην Επιτροπή των Περιφερειών(2001/73/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,Εκτιμώντας ότι μετά την παραίτηση του κ. Franz Josef JUNG, η οποία γνωστοποιήθηκε στο Συμβούλιο στις 28 Νοεμβρίου 2000, έμεινε κενή η αντίστοιχη θέση τακτικού μέλους της Επιτροπής των Περιφερειών,έχοντας υπόψη την πρόταση της γερμανικής κυβέρνησης,ΑΠΟΦΑΣΙΖΕΙ:Άρθρο μόνοΟ κ. Jochen RIEBEL διορίζεται τακτικό μέλος της Επιτροπής των Περιφερειών, εις αντικατάσταση του κ. Franz Josef JUNG, για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.Βρυξέλλες, 19 Ιανουαρίου 2001.Για το ΣυμβούλιοΟ ΠρόεδροςB. Ringholm(1) ΕΕ L 28 της 4.2.1998, σ. 19.


title: 2010/495/ΕΕ, Ευρατόμ: Απόφαση του Ευρωπαϊκού Κοινοβουλίου, της 5ης Μαΐου 2010 , σχετικά με την απαλλαγή όσον αφορά την εκτέλεση του προϋπολογισμού του εκτελεστικού οργανισμού εκπαίδευσης, οπτικοακουστικών θεμάτων και πολιτισμού για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/31

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του προϋπολογισμού του εκτελεστικού οργανισμού εκπαίδευσης, οπτικοακουστικών θεμάτων και πολιτισμού για το οικονομικό έτος 2008
   (2010/495/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2008 (1),
   έχοντας υπόψη τους οριστικούς ετήσιους λογαριασμούς των Ευρωπαϊκών Κοινοτήτων για το 2008 — τόμος I [SEC(2009)1089 — C7-0172/2009] (2),
   έχοντας υπόψη τους οριστικούς ετήσιους λογαριασμούς του εκτελεστικού οργανισμού εκπαίδευσης, οπτικοακουστικών θεμάτων και πολιτισμού για το οικονομικό έτος 2008,
   έχοντας υπόψη την ετήσια έκθεση της Επιτροπής προς το Ευρωπαϊκό Κοινοβούλιο σχετικά με την παρακολούθηση των αποφάσεων απαλλαγής για το 2007 [COM(2009) 526] και το έγγραφο εργασίας των υπηρεσιών της Επιτροπής που συνοδεύουν την έκθεση αυτή [SEC(2009) 1427],
   έχοντας υπόψη την ανακοίνωση της Επιτροπής με τίτλο «Συγκεφαλαιωτική έκθεση των επιτευγμάτων της Επιτροπής όσον αφορά τη διαχείριση του 2008» [COM(2009) 256],
   έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που διεξήχθησαν κατά το 2008 [COM(2009) 419] και το έγγραφο εργασίας των υπηρεσιών της Επιτροπής που συνοδεύει αυτή την έκθεση [SEC(2009) 1102],
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του εκτελεστικού οργανισμού εκπαίδευσης, οπτικοακουστικών θεμάτων και πολιτισμού για το οικονομικό έτος 2008, συνοδευόμενη από τις απαντήσεις του Οργανισμού (3),
   έχοντας υπόψη τη δήλωση αξιοπιστίας που βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, η οποία παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
   έχοντας υπόψη την ανακοίνωση της Επιτροπής, της 16ης Δεκεμβρίου 2008, σχετικά με την κοινή ερμηνεία της έννοιας του ανεκτού κινδύνου σφάλματος [COM(2008) 866], και το έγγραφο εργασίας των υπηρεσιών της Επιτροπής που συνοδεύει αυτή την ανακοίνωση [SEC(2008) 3054],
   έχοντας υπόψη τη σύσταση του Συμβουλίου, της 16ης Φεβρουαρίου 2010, σχετικά με τη χορήγηση απαλλαγής στην Επιτροπή όσον αφορά την εκτέλεση του προϋπολογισμού για το οικονομικό έτος 2008 (5826/2010 — C7-0054/2010),
   έχοντας υπόψη τα άρθρα 274, 275 και 276 της συνθήκης ΕΚ, τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης και τα άρθρα 179α και 180β της συνθήκης Ευρατόμ
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 55, 145, 146 και 147,
   έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (6), και ιδίως το άρθρο 14, παράγραφος 3 αυτού,
   έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (7), και ιδίως το άρθρο 66, πρώτο και δεύτερο εδάφιο,
   έχοντας υπόψη την απόφαση 2005/56/ΕΚ της Επιτροπής, της 14ης Ιανουαρίου 2005, περί ίδρυσης εκτελεστικού οργανισμού υπό την ονομασία «Εκτελεστικός οργανισμός εκπαίδευσης, οπτικοακουστικών θεμάτων και πολιτισμού», κατ’ εφαρμογή του κανονισμού (ΕΚ) αριθ. 58/2003 του Συμβουλίου (8),
   έχοντας υπόψη το άρθρο 76 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τις γνωμοδοτήσεις των άλλων σχετικών επιτροπών (Α7-0099/2010),

               Α.

               λαμβάνοντας υπόψη ότι, δυνάμει του άρθρου 317 της συνθήκης για τη λειτουργία της Ευρωπαϊκής Ένωσης, η Επιτροπή εκτελεί τον προϋπολογισμό σε συνεργασία με τα κράτη μέλη με δική της ευθύνη, σύμφωνα με την αρχή της χρηστής δημοσιονομικής διαχείρισης,

               1.

               χορηγεί απαλλαγή στον διευθυντή του εκτελεστικού οργανισμού εκπαίδευσης, οπτικοακουστικών θεμάτων και πολιτισμού όσον αφορά την εκτέλεση του προϋπολογισμού για το οικονομικό έτος 2008·

               2.

               καταγράφει τις παρατηρήσεις του στο ψήφισμα που αποτελεί αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα ΙΙΙ — Επιτροπή και εκτελεστικοί οργανισμοί·

               3.

               αναθέτει στον πρόεδρό του να διαβιβάσει την παρούσα απόφαση συνοδευόμενη από την απόφαση περί απαλλαγής σχετικά με την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα III — Επιτροπή και το ψήφισμα που αποτελεί αναπόσπαστο μέρος αυτής, στον διευθυντή του εκτελεστικού οργανισμού εκπαίδευσης, οπτικοακουστικών θεμάτων και πολιτισμού, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης και στο Ελεγκτικό Συνέδριο καθώς και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 71 της 14.3.2008.

      (2)  ΕΕ C 273 της 13.11.2009, σ. 1.

      (3)  ΕΕ C 304 της 15.12.2009, σ. 65.

      (4)  ΕΕ C 273 της 13.11.2009, σ. 122.

      (5)  ΕΕ L 248 της 16.9.2002, σ. 1.

      (6)  ΕΕ L 11 της 16.1.2003, σ. 1.

      (7)  ΕΕ L 297 της 22.9.2004, σ. 6.

      (8)  ΕΕ L 24 της 27.1.2005, σ. 35.